Giv os hemmelighederne tilbage | Information\nGiv os hemmelighederne tilbage\nForførende og foruroligende udstilling af kunstnerduoen Randi og Katrine i Gl. Strand\n-The House in Your Head- frembyder et bemærkelsesværdigt men-nesketomt bylandskab, der giver associationer til Edward Hoppers og Palle Nielsens forladte byprospekter.\nAnders Sune Berg\nThe House in Your Head er en ny udstilling af kunstnerduoen Randi og Katrine i Kunsthal Gl. Strand. Udstillingen er tænkt som én stor installation, der fylder det meste af udstillingsstedets øverste etage. Her træder vi ind i en fremmed verden af besjælede huse, der nærmest ånder og lever, men som samtidig virker mærkeligt tomme. I etagens store rum vises to af disse huse, der er ca. ti meter brede og lidt over tre meter høje, mens der i det tilstødende rum vises et transformatortårn, som leverer strøm til den imaginære verden. Transformatortårnet forbindes med husene og husene med hinanden via et omfattende net af el-ledninger, en detalje, der er et vigtigt, nærmest realistisk element i opbygningen af en troværdig særegen verden med sit eget skalaforhold og sin egen logik. Med afskærmningen af ovenlyset i det store rum lukker rummet sig om sig selv, og således understreger kunstnerne yderligere oplevelsen af installationen som en selvstændig verden.\nMed The House in Your Head har Randi og Katrine arbejdet med huse, der besidder menneskelige træk. Tagbeklædningen ligner en korthårsfrisure, og husets front ligner et ansigt med øjne, næse og mund. Men ikke nok med det, husene er tilsyneladende også levende! I det ene hus skydes en stige op og ned i en uendelighed, som om man skiftevis inviteres indenfor og udelukkes. I det andet hus åbnes og lukkes et par vinduesskodder på husets front, som om huset blinker med øjnene. I begge huse er der lys, der tænder og slukker og på denne måde indikerer, at enten er huset levende, eller også er det beboet. Af hvem eller hvad, vides ikke. Bortset fra en enkelt skygge, der passerer et vindue, er The House in Your Head nemlig et bemærkelsesværdigt mennesketomt bylandskab, der giver associationer til for eksempel Edward Hoppers og Palle Nielsens forladte byprospekter.\nI huset med den mekaniske stige står førstesalens vinduer på vid gab, og vi kigger lige ind i et tomt sort rum. Dette skaber en urovækkende kontrast til resten af huset, der synes at være i fuld sving. F.eks. er der lys i kælderen, der ifølge kunstnerne er stedet for et hus' gedulgte affærer, mens husets kvist, i henhold til samme tankegang, er stedet for romantiske, højtflyvende og lette tanker og begivenheder. Vi får dog hverken hints til, hvad der foregår i den oplyste kælder eller på den mørke førstesal, og netop derfor er der frit spil for beskueren til at danne sig sine egne forestillinger. Det store dramatiske potentiale er en af udstillingens, og generelt set denne kunstnerduos, store forcer. De skaber installationer og scenografier, der både rummer en mangfoldighed af fortælling og mystik, men som på samme tid lader masser af plads være åben, til at beskueren kan brodere videre.\nBehovet for en maske\nUdgangspunktet for The House in Your Head er, udover en grundlæggende fascination af huse, også en fascination af forholdet mellem det indre og det ydre, som det findes i både huse og mennesker. Samtidig indeholder udstillingen en hyldest til en bestemt type hus, der, i modsætning til nutidens typiske ekshibitionistiske byggerier med meget store glaspartier, lader interiøret være et hemmelighedsfuldt og privat indre og ikke en udstilling af almindelige menneskers trivielle privatliv. Randi og Katrine fremhæver selv Adolf Loos som et eksempel på en arkitekt, der beskæftigede sig med husets dobbeltrolle som offentlig anonym skal og privat hule. Det kan tilføjes, at Loos derudover var en arg modstander af individuel tøjstil i det offentlige rum. Ifølge ham, er det kun halvhjerner, der har behov for at vise hele verden, hvem de er. På The House in Your Head har kunstnerne taget Loos ved hånden og hylder gamle dages brug af den offentlige facade, hvad enten det drejer sig om et hus eller et individ.\nAlt i alt er Gl. Strands udstilling med Randi og Katrine en eventyrlig og fin udstilling fyldt med dramatisk potentiale og masser af hemmeligheder. Det værste ved udstillingen er, at der ikke er mere af den.\n9. feb.- 4. maj 2008Gl. Strand, www.glstrand.dk\nThe House in Your Head,\nEdward HopperLooPalle Nielsen


Det er ikke alt, som møder os, der er godt, hvilket kan føre til overanstrengelse - Udforsk Sindet\nDet er ikke alt, som møder os, der er godt, hvilket kan føre til overanstrengelse\nDet er ikke alt, som er omkring os, der er betydeligt. Og det er nødvendigvis heller ikke alt, der kommer vores vej, som er rigtigt for os. Dette kan føre til overanstrengelse. At tage tilstrækkelige følelsesmæssige og psykologiske filtre i brug i vores liv til daglig, kommer til at forbygge visse giftstoffer i at trænge ind i os. De kommer til at skræmme ulven i fåreklæder væk. Og også virusser, som skaber overbelastning, stress og bitre oplevelser.\nAlle disse dimensioner er vigtige, men de er ikke kendt for at være jævnbyrdige. Dog for bedre at kunne forstå hvad det betyder ikke at anvende disse psykologiske fællesbetegnelser i vores dagligdag, vil vi starte med at snakke om overanstrengelse. Den mest almindelige form for overanstrengelse er den fysiske slags. Og selvom man ikke skulle tro det, så er der faktisk en anden form for overanstrengelse. En form som er mere normal blandt den almindelige befolkning, og som er mere kronisk.\n“Nogen gange kan bedrag dræbe, men det er håbet, som gør, at vi overlever.”\nDen følelsesmæssige overanstrengelse\nVi snakker her om den følelsesmæssige overanstrengelse. Den er i stand til at skabe en helt psykosomatisk “pakke” inden i os, hvor der ikke er mangel på smerter i nakken og ryggen, hovedpiner, fordøjelsesproblemer. Mange kalder det simpelthen en “udbrænding”. At skulle bære rundt på en følelsesmæssig overanstrengelse, som bliver overført til det fysiske og til sidst gør os indelukkede, kan føre til en skjult depression, som ikke altid er nem at diagnosticere.\nDenne realitet sker ved, at man er helt igennem gennemtrængelig for alt, der kommer ens vej. Og alt som er omkring en. Hvis ikke vi sætter en barriere eller grænse op og gemmer os bagved et skjold, når noget ikke gør os noget godt, skader os eller skaber stress i os, så vil vi blive slået ned inden i, og blive overvundet af ligegyldighed, modløshed og frustration.\nVi lærer at fokusere på virkeligheden på en anderledes måde: vi må beskytte os selv.\nÅbenhed: et meget normalt problem\nÅbenhed anvendt i menneskelig adfærd har en konkret og nødvendig funktion. Vi bliver nødt til at være åbne over for det, som er omkring os, så vi kan blive klogere og overleve. Ved at filtrere det, som andre giver os eller yder, kan vi vokse, og det er uden tvivl godt for os.\nNogen gange får vi lige hvad vi har brug for. Og derfor hjælper det os ikke med at komme frem, hvis vi holder fast i et ubøjeligt tankemønster eller et lukket sind. Det vil heller ikke give nye muligheder for, at vi kan blive gladere. Derfor bliver vi for det meste nødt til at kæmpe med en hjerne, som er programmeret til at være modtagelig. Gennemtrængelig som en svamp, som vil absorbere alt omkring den.\nMen, og her starter problemet, det som hjernen gør instinktivt, tilpasser sig ikke til det, vores psykologiske balance har behov for. Det at være modtagelig fører os ikke altid til personlig fremgang. Tværtimod fører det os ind i en følelsesmæssig tilbagegang. Det er interessant at huske på det, som Albert Ellis, i sin rationelle følelsesmæssige adfærdsterapi, kaldte for “triaden af fortvivlelse.”\nIfølge Ellis tager vi tre former for irrationelle forventninger i anvendelse i vores daglige liv. De er håbløse og kommer til at føre os til klassisk fortvivlelse.\nSammen med irrationelle tanker om, at “vi burde gøre alting rigtigt” eller “alle kommer altid til at behandle mig på den måde, jeg gerne vil behandles,” så er der også et tredje aspekt vi bør reagere på, og det er at vide, “at der er ingen grund til, at jeg skal konfrontere det, som generer mig eller bekymrer mig.” Når vi er gennemtrængelige, holder vi op med at konfrontere det, vi ikke kan lide. Vi fortynder os selv som vand og salt. En blanding, som ikke er acceptabel, men som vi drikker hver dag. Dette er ikke optimalt.\nHvis det, som møder dig, ikke er rigtigt for dig, så beskyt dig selv\nHvor meget er du villig til at give afkald på, uden at opgive den du er? Hvor langt vil du gå, for ikke at give andre lov til at tage dig ind i deres personlige univers? Ikke alt, som møder dig, er rigtigt for dig, og det skaber heller ikke nok værdi til at blive en del af dit liv.\n“Alt har sine grænser, kun vores opfindsomhed er ubegrænset.”\nDet er meget vigtigt, at vi lærer, hvordan vi skal sætte personlige grænser. For at lære, hvad denne grundlæggende strategi indebærer for vores personlige vækst, så visualiser lige et øjeblik en varm oplyst cirkel, som omringer os. Det område vi befinder os i er et, som beskytter os fra den ydre verden. Det giver os lov til at få forbindelse med andre uden at skulle smelte sammen med dem.\nTil gengæld har denne magiske cirkel fantastiske egenskaber: den er fleksibel. Den giver os lov til at forbinde os med andre uden at miste vores identitet. Den udvider sig også, når vi ser, at noget eller nogen helt sikkert kommer til at give os lov til at vokse uden at ødelægge os.\nDer er altid tid til at hele de åbne sår og skabe en perfekt cirkel\nSå denne cirkel er klog og hård. Når noget prøver på at skade os, kommer den med det samme til at skrumpe ind. Fordi dens barriere er tæt knyttet til vores værdier, vores selvværd og identitet. Hvis det, som kommer vores vej vil skade os, kommer det ikke ind uden yderligere ståhej. Disse personlige grænser plejer at udvikles igennem vores tidlige barndoms- og teenageår. Det er til gengæld meget normalt, at de på et tidspunkt i vores liv er blevet skadet og åbnet med tvang.\nDet er okay, det er ikke det sidste, der skal have noget at sige. Der er altid tid til at fikse det. Til at hele de åbne sår og at skabe en perfekt cirkel, som er stærk og slagkraftig. En cirkel, som er tilstrækkelig fleksibel til at vide, hvad der er godt for os. Og hvad det er bedst at lade ligge i entreen sammen med de uventede gæster. I værelset med falske venner, falske drømme og falske håb.\nVi bliver nødt til at gøre brug af vores forsvarsbarrierer på den rigtige måde.


Managed Services- service og vedligehold af de digitale løsninger\nManaged Services med udgangspunkt i jeres forretning. Vi hjælper Jer med at vedligeholde og videreudvikle jeres it-løsninger og cloud-infrastruktur. Vi tilbyder et agilt og fleksibelt setup, som tilpasses præcist Jeres behov.\nVi tilbyder både Application Management Services og Cloud Operations Services, hvor vi tager ansvar for driften af jeres it-løsninger og cloud-infrastruktur.\nVi skaber, med vores tilgang, en dyb indsigt i jeres forretning og de it-løsninger vi overtager et ansvar for, og sikrer derigennem en forretningsorienteret it-drift.\nVores Service Excellence Team kan således bistå Jer fra system- og arkitektur-review til beredskab ved fejlsituationer og løbende udviklingsbehov.\nVi kan levere støtte under release-udvikling, hvor vi samarbejder med Jeres team om løsningens udvikling eller overtage det samlede ansvar for videreudviklingen af jeres it-løsninger.\nVores processer er baseret på ITIL og understøttet af vores værktøjer, så der er styr på opgaver og prioriteringer. Det giver også en gennemsigtighed i sagsflow og back-logs.\nVi er klar, når der er behov\nVi tilbyder Managed Service aftaler som er tilpasset Jeres behov. Vi kan servicere og supportere døgnet rundt alle ugens dage, eller i afgrænset tidsrum inden for almindelig åbningstid kl. 8-17 på hverdage. Vores erfarne Service Excellence Team står klar til at hjælpe med med fejl og mangler, og stiller teknisk support og rådgivning til rådighed.\nFordele ved Managed Services\nVi tilbyder administration, support og optimering af de cloud-løsninger, vi etablerer og vedligeholder for Jer i forbindelse med afvikling af jeres forretningskritiske applikationer. Det betyder, at vi tager os af overvågning, vedligehold, drift, sikkerhed, opdateringer, performance og skalerbarhed af jeres public cloud platform, så I kun skal tænke på den forretningsmæssige udvikling og værdiskabelse.\nVores Service Excellence Team står altid klar med et team af frontend- og backendudviklere, arkitekter og forretningskonsulenter til sparring og hjælp - uanset hvilke spørgsmål og problemer der måtte opstå.\nManaged Services kræver detaljeret domæneviden, som oftest er spredt mellem en leverandør med ansvar for applikationen og en driftsleverandør med ansvar for cloud infrastrukturen. Det to-delte ansvar kan give udfordringer i forhold til ansvar, reaktionshastighed ved kritiske fejl, eller manglende fokus på applikationsperformance og understøttelse af forretningen.\nHos Immeo påtager vi os det samlede ansvar for Application Management og Cloud Operations Services, og viden forankres i ét team, der er ansvarlig for både den daglige applikationsvedligeholdelse og cloud driften. Ved at samle ansvaret hos Immeo, får I en single-point-of-contact, der giver tryghed for, at I er på forkant med udviklingen af de digitale løsninger.\nImmeo er Microsoft Azure Gold partner og vi er stolte af være blevet kåret som “Cloud Infrastructure Partner of the Year” af Microsoft i både 2019 og 2020. Gennem vores arbejde med Microsoft Azure har vi omfattende ekspertise indenfor cloud-komponenter og drift. Den viden inddrager vi altid i vores samarbejde med vores kunder for at sikre stabile, sikre og omkostningseffektive løsninger.\nCloud og sikkerheds assessments\nDesign og re-design af cloud-arkitektur\nApplikationsmodernisering og -innovation\nDiagnose- og fejlfindings workshops\nCloud migrering og transition\nSikkerheds- og penetrationstests\nCloud Operations Services:\n24/7 support, drift og overvågning\nService, Change og Incident Management\nApplication Performance Management\nApplikationssupport, vedligehold og videreudvikling\nRelease og implementeringsstyring (DevOps)\nPlatformtræning & Enablement


Pernille Skipper: Vi står i en stærkere position i dansk politik end nogensinde før | Politik | DR\nPernille Skipper: Vi står i en stærkere position i dansk politik end nogensinde før\nRegeringens støtteparti kræver velfærdsløft og grøn omstilling i finansloven.\nEnhedslistens politiske ordfører, Pernille Skipper, varsler grønne krav i den finanslov, som partiet skal forhandle med S-regeringen. (Foto: Tariq Mikkel Khan © Scanpix)\n05. okt. 2019 kl. 10.47\nEn finanslov, der løfter velfærden og kan måles på udledningen af CO2.\nDet er to af hovedkravene, når Enhedslisten mandag går fra Christiansborg og ind i Finansministeriet for at mødes med finansminister Nicolai Wammen (S).\nDet siger partiets politiske ordfører, Pernille Skipper, her til formiddag, i en tale foran Enhedslistens medlemmer på partiets årsmøde.\n- Beskeden fra Enhedslisten er klar. Næste års finanslov skal kunne mærkes på velfærden og måles i klimaregnskabet. Der skal både være penge til minimumsnormeringer, sengepladser i psykiatrien og store grønne fodaftryk. Det leverer regeringens forslag ikke. Det skal vi lave om på, siger hun.\nMåske er det, fordi Enhedslisten i det år, hvor vi fejrer 25 års jubilæum i Folketinget, står i en stærkere position i dansk politik, end vi nogensinde har gjort før\nGrøn dagsorden skal ind i finansloven\nRegeringen har ellers lagt op til, at den grønne dagsorden skal forhandles særskilt. Først i en klimalov, der skal ligge klar ved juletid. Siden i en klimahandlingsplan til foråret. Men den går ikke, siger Pernille Skipper altså.\n- Så til alle jer, der kæmper for klimaet, vil jeg sige: Bliv ved! Vi skal holde fast i presset, hvis ord skal blive til handling.\n- Vi skal holde fast og sige højt og klart til Dansk Industri og til højrefløjen: I får ikke lov til endnu en gang at sende regningen til dem, der har mindst. Det her handler om klodens fremtid, vores børn og børnebørn. Det her handler ikke om jer og jeres pengepung.\nLæs også:Hovedkrav til finansloven: Enhedslisten vil bruge en milliard ekstra på psykiatrien\nEnhedslisten har fremlagt sit eget udspil til en finanslov. Blandt overskrifterne er, at partiet vil bruge en milliard ekstra på psykiatrien.\nKravet gentager Pernille Skipper i sin tale til partifællerne som helt centralt, når Enhedslisten skal forhandle finanslov.\n- Vi husker de glemte, bringer dem på dagsordenen og hele vejen ind i folketingssalen og forhandlingslokalerne, siger hun.\nEnhedslisten står til at få indflydelse\nDet er første gang siden 2014, at Enhedslisten forventes at få indflydelse på en finanslov. Partiet er igen parlamentarisk grundlag for en regering. Noget, som Pernille Skipper fremhæver som en kortere vej til magten end hidtil.\n- Måske er det, fordi Enhedslisten i det år, hvor vi fejrer 25 års jubilæum i Folketinget, står i en stærkere position i dansk politik, end vi nogensinde har gjort før, siger Pernille Skipper og fortsætter.\n- Det er vi ikke kommet sovende til.\nEnhedslistens årsmøde skulle oprindelig have været afholdt i foråret, men det satte folketingsvalget en stopper for. Årsmødet fortsætter frem til søndag, hvor der blandt andet skal vælges folketingskandidater for partiet.


Skolens 75 års jubilæum\nJyderup Realskole runder de 75 år i 1969\nHolger Hooge 75 års jubilar\nJyderup Realskole runder de 75 år og bankbestyrer Holger Hooge 75 års jubilar\nLivskraftig som aldrig før, med nye grene på gammel rod.\nDer må to dage til for at ære Jyderup Realskole, der mandag den 1. september runder 75 år, og markerer begivenheden ved festligheder søndag den 31. august 1969.\nJyderups fatale mangel på en hal, er årsagen til, at vi må nøjes med begrænset antal indbydelser, men én skriftlig indbydelse går frem for alle andre, siger forstander Peter Hehnel, nemlig til en 75 års jubilar, bankbestyrer Holger Hooge, Jyderup, der var blandt eleverne ved starten i 1894.\nDygtige og ansete skoleledere førte skolen frem til et ærefuldt ry, selvom de første år var vanskelige, rent økonomisk.\nPå initiativ af nogle Jyderup borgere blev skolen oprettet og åbnet 1. september 1894, efter at man en tid forinden havde erhvervet villa "Søbæksminde", smukt beliggende på toppen af bakken på Slagelsevej med Skarridsøen og skovene som nærmeste nabo.\n6 af 8 dumpede!\nForfatteren, stud. phil. C. Lambek, var Realskolens første bestyrer, og der er det ejendommelige sammentræf, at Lambek og den nuværende forstander.\nPeter Hehnel, begge har været realskolebestyrer på Horslunde Realskole på Lolland. Efter tre års slid sendte Lambek 8 elever til præliminæreksamen på Universitetet, og heraf dumpede de 6! Det tog dog hverken modet fra Lambek eller skolens tilhængere. Lambek var højt begavet, men forstod bedst at lade denne begavelse komme til udtryk i hans filosofiske værker, hvoraf han udgav ca. 40 - alle skrevet på engelsk. I artikler i tidsskrifter og kroniker fremsatte han på mere almen tilgængelig måde sine filosofiske betragtninger og udgav endvidere "Personlig kultur", "Det bestandige i menneskelivet", "Dagligdagen", m.fl. Det blev således som forfatter og ikke som skolemand han fik sine fortjenester, og det blev kun til de tre år i Jyderup\nUnder næste leder, forstander Olaf Laage, opnåede skolen eksamensret. Ved sin tiltrædelse havde han foreholdt skolens bestyrelsen, at blev der ikke bygget en fløj til den bestående, med fire klasseværelser, samt en gymnastiksal, da ville man ikke kunne få den eftertragtede eksamensret. Det begrædes den dag i dag, at gymnastiksalen blev bygget alt for lille og en ny og langt større sal har i 40-50 år stået øverst på ønskesedlen\nForstander Laages datter Asta blev gift med Laages afløser. Niels Mønsted Friis, den tredje i rækken af skolebestyrere. Mønsted Friis blev senere ejer af skolen og under hans ledelse voksede elevtallet betydeligt. For ham var hovedsagen ikke karaktererne, men elevernes menneskelige karakter, samtidig med at han indprentede dem, hvor vigtigt det er at søge og øge kundskab for at kunne blive gode, nyttige og værdifulde samfundsborgere.\nAsta og Niels Mønsted Friis stod som gode eksempler for alle, og fra dem er stadig den tilknytning til minderne og nuet, at to af deres børn stadig bor i Jyderup. Det er overlærer frk. Margrethe Friis, Jyderup kommuneskole, og musiklærerinde frk. Else Friis, Holbækvej. I Mønsted Friis' tid blev skolen yderligere udvidet med et par klasser.\nDe mange, der husker skolebestyrer Aksel Knudsen, der efterfulgte Mønsted Friis, bekræfter, at der kom til at stå særlig glans om Knudsens navn og virke. I 23 år var han lærer ved skolen og bestyrer i 10 år, fra 1941 til 1951.\nDen måde han ledede skolen på, satte sig dybe spor i arbejdet og i skolens udvikling og vækst.\nEfter hans død fik han det smukkeste eftermæle i elevskriftet, hvor daværende overlærer Valdemar Hansen bl.a. skrev: "Ved sin retlinede karakter og dygtighed skabte skolebestyrer A. Knudsen sig en stærk position i Jyderup og vandt, foruden sine elever hengivenhed, respekt og anseelse langt uden for skolens kreds. Hans viden var omfattende, og på ekskursioner førte han sine elver ind i naturens verden, åbnede deres blik for dens skønhed og hensigtsmæssighed.\nKnudsen var en stærk personlighed i samvær med ham fik man en ejendommelig følelse af tryghed, man følte instinktivt, at man stod over for en mand uden svig"\nTo om opgaven\nI et godt og enigt samarbejde overtog overlærerne Valdemar Hansen og Thomas Vang Petersen ledelse af Jyderup Realskole og de gav i årsskriftet udtryk for ønsket om, at skolens arbejde blev lidet i Aksel Knudsens ånd og at de med ærbødighed og taknemlighed ville værne om de værdier og traditioner, der var blevet en del af skolen. Valdemar Hansen havde været lærer på skolen i mere end dobbelt så lang tid som Vang Petersen, og var sin yngre Kolléga til værdifuld støtte, lige afholdte og populære blandt eleverne.\nUnder disse to dygtige ledere fik Realskolen en tilbygning, nemlig den store fløj ved skolegården, det mest moderne islæt i den gamle skole.\nDen selvejende institution Jyderup Realskole, fik senere tilvækst af Jyderup Kollegie på Søbæksvej. Planen herom blev en realitet efter at skolebestyrer Willy G. Hebin i 1962 var kommet til Jyderup.\nDet skete i samarbejde med forstander Richard Randskov, der nu er præst i København. Randskov gjorde et stort og uselvisk arbejde for oprettelsen af Kollegiet og det er denne nye gren på stammen, vokset frem af en privat skole med dybe rødder i byen og dens befolkning, der nu giver fornyet vækst og bærer frugt - med tro på fremtiden.\n"Lad elevforeningen genoplive...."\nDen 1. august 1968 tiltrådte forstander Peter Hehnel - og fik en besværlig start. I længer tid havde der været uro omkring Realskolen eller rettere om dens ledelse og denne uro havde forplantet sig til en del af eleverne på kostskolen. Hehnel blev bakket op af skolens forældreforening, hvis formand er direktør A. Mortensen, Kalundborg, og alt er forlængst kommet i den bedst tænkelige gænge. "Nu er alt ideelt og godt, takket være forståelsen og samarbejdsviljen", sider Hehnel, der ikke blot er glad for støtten fra forældreforening, men også meget gerne ser den tidligere elevforening "EFJR" genopstå. Den blev stiftet i 1949 efter initiativ af frk. Maja Lunding. "Vi håber på, at der atter bliver en elevforening og gamle elever vil komme - og føle sig hjemme hos os", udtaler Peter Hehnel\n205 elever på venteliste\nPå Realskolen og kostskoleafdelingerne er tilsammen 205 elever, deraf 1o8 på Kollegie. Her er normeret plads til 46 på hver afdeling, pige- og drenge, i alt 92, og når dette tal er overskredet med 16 elever, så er det kun hvad man har kunnet skaffe værelser til i byen. Der er mange på venteliste og en udvidelse af Kollegiet er blevet særdeles aktuelt.\nFru Edith Hehnel er aktiv i ledelsen og er for tiden fungerende "hushovmester", med 130 pensionærer. I alt er der 17 lærerkræfter, hvoraf overlærerne frk. Inger Hansen og fru Agnes Thastum Sørensen har virket længst ved skolen, Inger Hansen endda væsentligt længere end fru Thastum Sørensen. Undervisningen omfatter 12 klasser plus en børnehaveklasse.\nSammenhold og samarbejde præger hverdagen på Jyderup Realskole og Kollegium og vi mærker det tillidsforhold der er uundværlig hvis opgaverne skal lykkes" siger forstander Hehnel og tilføjer: "Det er lykkeligt for os at mærke, at samtlige børn kappes om at være med i ansvaret for skolen og dens hverdag, dens mål og sigte". Ethvert hjem har ordensregler, uden at det skrækkelige ord "disciplin" skal høres, og den hjemlige ånd skal præge skolen, hvor også forældrene er velkomne når som helst. Eleverne fra byen og egnen har et dejligt kammeratligt forhold til kosteleverne og mange besøger hinanden. Denne udvikling i positiv retning, giver basis for, at Jyderup Realskole bliver så god en skole, som nogen kan ønske.\nJubilæumsønsket må være, at Realskolen og dens Kollegie vokser sig så stærk og stor, at vi er i stand til at tilfredsstille de krav, der følger med den kommende tilvalgsskole, hvor børnene selv vælger den fagretning de er interesserede i. Ønsket er også at, at vi stadig har forældrene med os i et samarbejde der må trives og lykkes.\nDe mere materielle ønsker om nødvendige udvidelser, må vi overlade til forældreforeningen at overveje og udtale sig om. Uden at prale tør vi sige, at skolen er blevet et aktiv for Jyderup by, samtidig med, at den først og sidst skal være et personligt aktiv for den enkelte og for en lykkelig helhed1\nFest søndag, reception mandag\nJyderup Realskoles 75 års jubilæum vil blive markeret på festlig vis, og festlighederne vil komme til at strække sig over to dage.\nPå den egentlige jubilæumsdag, mandag den 1. september, er alle gamle elever, skolens venner, forretningsforbindelser, m.fl. velkommen til en reception på skolens kollegium, Søbæksvej, i tiden kl. 14-16. Søndag er der fest på hotel "Skarridsø" for elever, forældre, bestyrelse, forældreforening m.fl.\nPladsforhold har nødvendiggjort, at festlighederne afvikles på denne måde, sider forstander Peter Hehnel. Man havde fra skolens side meget gerne set, at der havde kunnet arrangeres en stor fælles fest, på linje med den store fest ved 60 års jubilæet, men det viste sig at være umuligt at skaffe en sal, der var stor nok. På Bromølle Kro var der ved festen i 1954 lejet et kæmpetelt til formålet, men det kunne ikke lade sig gøre denne gang. Mørkøvhallen var optaget og for hotellets vedkommende vidste hotelejer Selmer Jensen ikke hvor meget han turde love, på grund af den forestående overdragelse. Nu har man sikret sig hele hotellet, men alligevel er det ikke nok til at kunne klare det på en dag, og dette er årsagen til to dages arrangementer.\nUnderholdning, servering, dans.\nPå søndag eftermiddag modtages gæsterne fra kl. 14. Det bliver på Kollegiet, idet der her afvikles forskellige sportslige arrangementer, også af mere underholdende art. Kl. 17,30 samles alle på hotel "Skarridsø", hvor der indledes med skolemarch. Skolens formand, direktør A. Mortensen, Kalundborg, og forstander Peter Hehnel, for ordet i nævnte rækkefølge, hvorefter skolens sangkor underholder, under ledelse af fru Birgit Rasmussen.\nHele aftenen kan der købes smørrebrød, 3 snitter for 5,25 kr. incl. betjening. Festlighederne slutter med dans til kl. 23. Mandag morgen vil flaget gå til tops for den sjældne mærkedag, og ved receptionen vil blandt andre 75 års jubilaren, bankbestyrer Holger Hooge, være æresgæst2\nJyderup Realskole 75 år\nBankbestyrer Holger Hooge 75 års jubilar\nLivskraftig som aldrig før, med nye grene på gammel rod\nTo dage må der til for at give 75-års jubilaren Jyderup Realskole, den ære der kan tilkomme en skole, der ikke lader sig påvirke af årene, men som stadig kan skyde nye grene og vokser som et bevis for, at der altid vil være brug for det private initiativ. I dag fejres det egentlige jubilæum, markeret ved reception og anden festivas, i går var der optakt ved festligheder på Realskolens Kollegium og på hotel Skarridsø med mange gæster, elever, forældre, skolens bestyrelse m.fl., og der blev ved sammenkomsten på hotellet sagt mange smukke og hjertevarme ord for at udtrykke, at det er en skole, som alle gode kræfter står sammen om.\nSøndag eftermiddag var der forskellige arrangementer på skolens nye skud på stammen, Kollegiet, og lejlighed til at besigtige fløjene, hvor alt havde fået en make up i sommerferien og tog sig nydeligt og velholdt ud.\nIdrætspladsen er endnu ikke færdig, hvilket skyldtes, at kommunen havde fået tilladelse til at nedlægge en ledning over pladsen og endnu ikke har afsluttet arbejdet med at "jævne ud". Der kunne dog afvikles en del sportsarrangementer og som "modstandere" var indbudt kammerater fra Jyderup kommuneskole. Det gik så tolerant til, at de to skoler fordelte sejrene, således at kommuneskolen vandt fodbold med 3-2, og Realskolen vandt i langbold med 34-24. Lærerne Larsen og fru Møldrup havde været trænere for de jubilerende hold. Desuden var der et par morsomme sække- og æggevæddeløb, og der blev afsluttet med et stafetløb.\nNej tak til "Deres Nåde"\nPå hotellet blev efter faneindmarch med skolens fane, budt velkommen ved skolens formand, direktør Arly Mortensen, Kalundborg der også holdt festtalen og gav et rids af Realskolens 75 årige historie.\nAf historien fremgår det, at lensgrevinde Lerche, "Sølyst" i sin tid havde tilbudt jord til byggegrund ved den "lille skov og hotellets grund", (hvor der dengang ikke var ryddet skov, red.) men bestyrelsen, daværende amtsvejinspektør N. Rasmussen, savværksejer N. E. Lang og skovridder C. Lund Thomsen, skrev ifølge velbevaret skrivelse bl.a. "Selskabet påskønner Deres Nådes velvilje, men navnlig under hensyn til pålagte servitutter kan vi ikke erhverve det, hvilket vi har den ære at meddele"\nBetydning for by og egn\nDet var navnlig daværende købmand Carl Hooge og læge Hansen, det tog initiativet til byggeriet. For opførelsen stod tømrermester H.N. Hansen og byggesummen var 6.680 kroner. Den senere opførte gymnastiksal kostede 1.542 kroner!.\nFormanden nævnede de senere byggerier og de respektive skolebestyrere, skoleledere og forstandere, og hvorledes skolen fik uvurderlig stor betydning for byen og egnen. En fjerdedel af eleverne var fra Jyderup by, resten fra oplandet og mange er kommet langvejs fra. Befordringsmidlerne har også gennemgået en udvikling, ligefra til fods, pr. cykel, til hest eller kane, på ski og skøjter, med tog og rutebil - og nu pr. skolebus.\nDirektør Mortensen citerede en artikel om arbejdsugen for en lærer, hvor oldefaderen havde haft 72 timer i skolen og mange pligter foruden, bedstefaderen 54 timer, faderen 48 og artiklens forfatter, der også var lærer, 42 timer, men "ikke tid til noget som helst i vor forjættede tid"! Dette er meget betegnende for de 75 års udvikling, og vi må se i øjnene, at der bliver megen fritid fremover - og hvordan skal vi bruge den? Konkurrencen i samfundet er hård, med meget at forvalte, og der skal tænkes i helt nye baner. Det traditionelle familieliv er i fare, og dermed en fare for at miste kontakten med børnene, men for Jyderup Realskoles vedkommende ser vi optimistisk på fremtiden. Nyt islæt er kommet til Kollegiet, men samlet i én aktiv privat skole, og vi har med forstander Hehnel i spidsen, en stab af gode lærerkræfter. Tak til lærere, elever, forældre, bestyrelsen, til alle der slutter op om denne livskraftige private skole.\nSkolepalæer - statussymboler\nForstander Peter Hehnel understregede i sin tale, at hvis der er i den yngre generation nogen, der tror, at Jyderup Realskole, med de 75 år bag sig, ikke følger med tiden, så bliver der taget grundigt fejl. Vi følger sandelig med tiden, men vi lader ikke tiden løbe af med os. Der bygges pragtfulde skolepalæer og anskaffes audiovisuelle hjælpemidler - der mange steder synes blot at være status symboler, men alligevel er undervisnings metodik den samme som altid. Skoleungdommen protesterer mod alt dette, og prøver på at få medindflydelse. Trods deres gode vilje vil de god ikke være i stand til at løse nær så mange problemer, som deres indsats vil være med til at skabe. Der skal viden, erfaring og kunne til for at finde fejlene og pege på veje til forbedringer.\nFremtidens skole vil have plads til et elevdemokrati, når det går op for både lærere og elever, at det er nødvendigt, og at det er dem der skal prøve at opdrage eleverne til at forstå, hvad der ligger i begrebet elevdemokrati. Undervisningen i fremtidens skoler, vil blive mere individuel betonet, således at lærerens rolle bliver den kundskabsformidlende og hans hidtil sekundære opgave som opdrager og måske ideal vil træde mere i forgrunden. Metoden med at læreren forelæser i klassen og stiller spørgsmål til enkelte elever, mens resten kan få tid til private sysler, den dur ikke mere\nMange unge lærer mener, at de skal optræde som en slags legeonkler for at vinde eleverne for sig og for faget. Det kan ikke være meningen. Der må stilles med bedre uddannelse af lærerne, for at disse kan få større forståelse for det enkelte individs muligheder, og derved vil det komme til, at eleverne lærer af lyst. Læsestoffet skal ændres til at være livsnært og aktuelt, og baggrundens for skolens arbejde skal være større samarbejde mellem lærere og forældre, mellem skole og hjem, i frugtbar virkelighed til gavn for børnene.\nDet er umiddelbart indlysende i denne forbindelse, at her har den såkaldte "lille skole" en større mulighed for at skabe den fornødne kontakt, end de moderne store skoler kan få. Forstander Hehnel sluttede med at udtale, at fremtiden tegner lyst og godt for Jyderup Realskole og vi tror på, sagde han, at denne private skole også i de næste 75 år og endnu længere blive præget af fremtidens skoleform. Et leve for denne profeti og for Jyderup Realskole.\nPå opfordring fra lærerrådets formand, Knud Hougaard, bragte overlærer Agnes Thastum Sørensen, en lykønskning og tak for samarbejdet på samtlige kollegaers vegne.\nFru Thastum Sørensen, hvis mand, pastor Emil Sørensen, lige til sin pludselige død, også var knyttet som lærer til Realskolen, nævnede, at hun i 20 år havde været lærer på denne skole og før den tid havde haft til års tilhørsforhold, des som præstekone i Jyderup, dels fordi sønnerne havde været elever på Jyderup Realskole, og i alle disse år havde der været meget at være glad for og taknemmelig over.\nDet der betinger arbejdsgælden er et godt og harmonisk sammenhold, og det er netop hvad vi kan glæde os over, samtidig med, at det ikke glemmes, at der er værdier at bygge på, og som vi skal holde i live - som menneske.\nI de 75 år er der sket en udvikling, der næsten går over menneskelig fatteevne, på en gang ubegribeligt og vidunderligt, på trods af det negative, der også sker.\nGrundtvig - der aldrig bliver for gammel til at citere - skrev, at menneskelivet kan være underlig, men at vi skal holde det menneskelige i live. Dette er stadig baggrunden, vi må ikke lade de menneskelige værdier knuses i en mekaniseret tidsalder - hvor der også er frembragt vidunderlige ting, og jeg vil, sagde fru Thastum Sørensen, med fare for at blive kaldt sentimental, minde om, hvad den gammel elev broderede ind som et citat til Jyderup Realskole: "I hver barnesjæl på jord, er der lagt en kærne til en blomst med himmelsk flor, herlig som en stjerne."\nDette skal være jubilæumsønsket, at lærerne altid må have vilje og evner til at tilskynde, at den kærne der nedlægges i barnesjæle, må bevares og udvikles "til en blomst med himmelsk flor".\nLars Willemoes, formand for skolens elevråd, talte på elevernes vegne og gjorde det beundringsværdigt. Hvor stærkt eleverne går op i skolens ve og vel, fremgik af en bemærkning han kom med, da han udtalte: "Vi elever er glade for, at skolens økonomi er opadgående"! Videre udtalte Lars "Tak for de gode forhold vi har fået, vi har aldrig haft det så godt og hjemligt som nu, og det har meget stor betydning for os, at vi trygt kan komme til forstander Hehnel og alle lærerne med vore problemer og hvis der ellers er noget vi ikke selv kan klare. Vi elever håber, at dette gode sammenhold må fortsætte og vi siger tak til alle.\nElevernes gave, et lysbilledapparat, blev overrakt til forstander Hehnel ved Jeanette Bock\nTalerne og overrækkelsen af gaven blev hilst med stort bifald. Derefter var der servering samt et par timers dans. I dag festes der igen og der ventes mange til receptionen på Kollegiet3\nEn skole af kvalitet og i opgang\nDannebrog gled til tops for Jyderup Realskole i går, da jubilæumsdagen oprandt og kunne opvise to jubilarer, skolen og en af dens ældste elever, bankbestyrer Holger Hooge. Ikke blot på skolen og hos lærere, men også mange steder i byen var flaget hejst. Blomsterhilsner og gaver strømmede ind, bl.a. mange skolegårdsbænke fra lærerpersonalet, stor globus fra boghandler Søvndahl-Petersen og dagen før kom lysbilledapparat fra elevern. Der var blomster overalt, både på Kollegie og på skolen, og af de mere officielle givere kan næves Jyderup sogneråd, personalet, bestyrelsen for Danmarks Realskoler, elevforeningen EFJR, søstrene overlærer Margrethe Friis og musiklærerinde frk. Else Friis, Jyderup, døtre af den af skolens første skoleledere, Mønsted Friis, vognmand Dandanell, Skolebusser og mange flere.\nEn skole, vi er glade\nVed receptionen i går eftermiddags i de to TV-stuer på Kollegie, blev budt velkommen til det store antal fremmødte ved skolens bestyrelsesformand, direktør A. Mortensen, Kalundborg, der tilføjede, at når man samledes på Kollegiet, som jo ikke var jubilar, så skyldtes det, at man på Kollegiet havde bedre mulighed for at beværte gæsterne samtidig med, at der også var lejlighed til at besigtige denne nye tilvækst. Der ville dog være åbent hus på Realskolen, hvor, alt var blevet sat tip-top i stand, således, at det er blevet en skole vi er glade for at vise frem. Direktør Mortensen oplyste, at skolebussen kørte i pendulfart med de gæster der havde lyst til at se den ny istandsatte realskole.\nEleverne som "indendørs arkitekter"\nI det to TV-stuer er der meget hyggelige interiørs med smagfuld møblering og forstander Hehnel fortalte med berettiget stolthed, at det var eleverne der havde fået lov til at bestemme, hvorledes der skulle indrettes og møbleres. I den ene stue, den mest moderne var der magelige nappa-drejsestole og ellers møbler i avanceret stil, men nydeligt afpasset hinanden. I den anden stue var valgt lys træsort og behagelige sofaer og stole med rødt nappa. eleverne værner om tingene, fordi de har ligesom part i det og de er derved hinandens ordenshåndhævere. Selv smukke blomsterarrangementer i lyse træ opsatser, var elevernes ide. Der var også, efter personlig smag købt 100 skibskister til elevernes værelser, til den enkeltes gemme-væk-ejendele.\nAnerkendelse fra "storebror"\nMedlem af styrelsen for bestyrerforening for Realskolen i Danmark, Realskolebestyrer Gechler, Slagelse private Realskole, bragte hilsen fra landsformanden, Mølle Thomsen og fra "storebror" i Slagelse. I sin tale nævnede Gechler, at han som medlem af styrelsen havde været på Jyderup Realskole nogle gange de seneste år, men at det var første gang det var i et rart ærinde! Efter at Hehnel var kommet til Jyderup er der sket en ændring til det absolut bedre. Her er ingen, som i gamle dage, det samarbejder der er det vigtigste og mest primære for at en privat realskole skal kunne befæstes positivt. Det skal være en skole, hvor eleverne føler, at den kommer dem ved, og dens virke skal være så nært et hjems betydning som muligt. Det er vort håb, at Realskolen og Kollegiet må blive betragtet som en helhed og være præget af et godt arbejdsklima for både elever og skolens medarbejder. Et leve for lederen og skolen.\n75 - års "eleven" Holger Hooge\nBankbestyrer Holger Hooge takkede for indbydelsen og fortalte det morsomme, at Jyderup Realskole faktisk blev startet i hans hjem, den gamle købmandsgård i kirkebygen. Holger Hooge, der er enebarn, fik privatundervisning og 5-6 kammerater kom til at deltage i undervisningen, indtil hans far, Købmand Carl Hooge, sammen med enkelte andre borgere, fik planer om at bygge realskolen, blev ført ud i livet. Holger Hooge omtalte de første skolebestyrer og understregede, at man kun kan glæde sig over, at det er engang var et stort aktiv for byen stadigvæk er et blomstrende foretagende, og nu er i vældig fremgang. Der er noget særligt ved den tanke, at det er ens far, der tog initiativet til noget betydningsfuldt og godt.\nMedlem af forældreforenings bestyrelse A. Bollerup, København, udtrykte forældrenes tak for de gode forhold der er blevet på skolen. Der er igen den harmoni der - før en tid med splittelse - havde præget skolen og dermed børnene. Det er dejligt og trygt for os forældre, at få et barn på weekend, der er harmoni, er glad for sin skole og sine lærere. Bollerup rettede en særlig tak til forstander Hehnel og frue, samt til lærerparret Agnete og Anders Petersen og lærerparret Larsen. Det er ikke Kollegiet der jubilerer, men det er for os en helhed og det er samme værdifulde mennesker, der både er på skolen og den vigtige del af den, Kollegiet.\nHr. Holger Hooge flankeres af til venstre direktør Arly Mortensen og til højre skolebestyrer Peter Hehnel\nSognerådsmedlem Harry Gundersen var talsmand for Sognerådsformand Poul Rasmussen, som var forhindret i at komme, og udtalte: Jyderup Realskole er ved 75 års jubilæet stadig en skole af kvalitet. Den blev startet godt og der har været svingninger på vejen, men mest er der positivt at sige, og mange kendte personligheder har fået et grundlag på denne skole. Nu er skolen atter i opgang og dens virke er kommet i faste rammer. Der vil altid være brug for en skole af denne kategori, og her har vi stadig brug for Jyderup Realskole. Tillykke med dagen.\nForstander Hehnel fortalte lidt om starten, for de 1½ år siden, hvor han kom til en skole og en bestyrelse, der stillede krav til hans indsats og det havde han gerne villet leve op til. Man har altid sine drømme om hvordan en skole skal være, og vi har sat os det høje mål, at Jyderup Realskole og Kollegie skal være en af landets bedste. Det skal ikke bare være en Realskole, men en helhed samme med Kollegiet, og vi har tilmeldelser fra hele landet og udlandet med. Samtidig vil vi gøre det til et godt aktiv for byen og\nUngdom fra Jyderup skal være velkomne til at deltage i fritidshobby på sportspladsen sammen med vores elever, således af samhørigheden også bliver effektiv. Den private skole er ikke passé, den vil måske endda få større værdi end nogensinde, fordi der er tid til at tage hensyn til den menneskelige side af sagen, til det enkelte individ. Vi ønsker også at drage eleverne ind i arbejdet og derfor er elevrådet af stor betydning demokratisk set.\nHehnel takkede for de mange gode ord, der har lydt, og gentog indbydelsen til at se sig om og måske se lidt på\nTegningerne til udvidelsen\npå Kollegiet. Tegningerne var sat op på væggen i spisesalen, og viste - foruden elevbygningen med 30 nye værelser for 60 elever, mange andre faciliteter, bl.a. en sauna, større opholdstue, hobbyrum, herunder også et køkken, hvor eleverne, både piger og drenge, selv får lov til at kokkerere. Som det har været meddelt, kan Kollegiet ikke nær rumme de mange der tilmeldes. I de to bestående fløje kan der være 92 i alt, 46 i hver fløj, men man var ved skoleårets begyndelse oppe på 108, og må lade en del elever bo i byen. I går kom yderligere 6 nye tilmeldinger, og der skulle gerne snart gives grønt lys for byggeriet\nTak for 25 år\nSognerådsmedlem, Holger Hansen, Jyderup, takkede for alt hvad godt eleverne havde fået med ud i livet fra denne skole. Gennem 25 år havde han og hustruen, fra hvem han bragte hilsen, haft deres fem børn som elever på skolen og havde fået en ballast med, som de og vi er taknemmelige for. Takken gælder også den nuværende lærerstab og de lærerkræfter der er tilbage fra de gode år forud. Vi håber på, at den private skole altid må fortsætte.\nhvortil skolebussen kørte 2-3 gange med gæsterne, blev det beundret hvor nydeligt alt var sat i stand og meget fornyet. Eleverne havde selv fået lov til at vælge farver og udsmykning i de respektive klasser, nogen steder er der ny gulvbelægning, nye skolemøbler og andre forbedringer, og moderniseringer. Mange ypperlige tegninger, akvareller o.lign. er elever mestre for, alt blev beundret - og allermest, at det var lærerkræfter, iberegnet hr. og fru Hehnel, der i deres ferie, havde udført det kæmpemæssige istandsættelsesarbejde, uden anden betaling, end glæden ved at kunne begynde efter ferien i en ny skole, hvor alt tager sig smukt ud, og som man føler fællesskabet med og elevernes tarv som det gode i sigte - nu på vej mod en ny epoke, der yderligere skal befæste det gode ry, som nu er genoplivet4\nKilde 1: Kalundborg Folkeblad 26. august 1969, side 6; Jyderup Realskole runder 75 år\nKilde 2: Kalundborg Folkeblad 29. august 1969, side 6; Fest søndag, reception mandag\nKilde 3: Kalundborg Folkeblad 1969, 1. sept. 1969, side 6; Jyderup Realskole 75 år\nKilde 4: Kalundborg Folkeblad 2. sept. 1969, side 6; En skole af kvalitet og i opgang\nSidst rettet 13. februar 2015


fredag, 31 marts 2017 11:00\nMalmø Kommune besluttede i går at støtte Københavns bud på værtskabet for WorldPride og EuroGames, to af verdens største LGBTQ-events. De danske arrangører glæder sig over opbakningen fra den anden side af Øresund.\n”Vores ambition med Copenhagen 2021 har hele tiden været at bygge broer til resten af verden. Samarbejdet med Malmø er et stærkt vidnesbyrd om, at vores event allerede nu dækker hele regionen og rækker ud over Danmarks grænser”, fortæller Lars Henriksen, formand for Copenhagen Pride.\nCopenhagen 2021 er navnet på den event, der forener WorldPride og EuroGames i København i 2021. Malmø Kommune har nu bevilliget 800.000 svenske kroner til budprocessen, som skal være med til at bane vejen for, at København kan vinde værtskabet for de to events.\nWorldPride og EuroGames er aldrig før blevet afholdt på tværs af landegrænser, så udsigten til en event på tværs af Øresund vækker begejstring hos Københavns Overborgmester Frank Jensen (S):\n”Med Copenhagen 2021 får vi lejlighed til at vise resten af verden de mange muligheder, der er i Greater Copenhagen. Jeg glæder mig over, at vi endnu engang får lejlighed til at flage med regnbueflaget og markere, at der er plads til alle i København. Uanset hvem du er, og hvem du elsker.”\nCopenhagen 2021 vil ifølge arrangørerne tiltrække tusindvis af turister. Afholdelsen af Copenhagen 2021 vil således styrke hele Greater Copenhagens image som en LGBTQ-venlig region med plads til alle.\n”Som en åben og tolerant by, der går foran i spørgsmål om lighed og menneskerettigheder, så føles det helt rigtigt, at Malmø engagerer sig i og bidrager til gennemførelsen af WorldPride og EuroGames”, fortæller Malmøs borgmester, Katrin Stjernfeldt Jammeh (S), i en pressemeddelelse. ”Jeg glæder mig til en inkluderende folkefest, som styrker vores grundlæggende værdi om alles ligeværd, såvel som vores samarbejde med København.”\nDetaljerne for Malmø Kommunes deltagelse i afholdelsen afklares senere, såfremt København vinder værtskabet for WorldPride og EuroGames.\nLæs også: Frederiksberg støtter Copenhagen 2021\nMere i samme kategori « North Carolina ophæver transfobisk toiletlov\tRegnbueflagets skaber er død »


Persondatapolitik – Din Stue\nVi indhenter kun persondata i de tilfælde, hvor dette skulle være relevant for os i forbindelse med din aktivitet hos DinStue.\nPersonoplysninger er alle former for informationer, som i et eller andet omfang kan henføres til dig. Når du benytter vores website, indsamler og behandler vi en række af sådanne informationer. Det sker ved helt almindelige interaktioner på hjemmesiden eller via lynformular på vores sociale medier. Vi indsamler din data når du eksempelvis tilmelder dig vores nyhedsbrev, deltager i en konkurrence/undersøgelse, registrerer dig som bruger/abonnent eller ved øvrig brug af services eller køb via vores hjemmeside. Ved tilmelding af konkurrence på sociale medier, accepter du derved også at blive kontaktet med henblik på kampagner, annoncering og andre relevante parameter. Alt data som indsamles fra lynformular bliver udelukkende brugt hvis du som kunde giver samtykke. Denne samtykke gives blandt andet ved udfyldning af lynformular og samtykken kan trækkes tilbage ved at skrive en mail til DinStue.\nDen dataansvarlige for indsamling, behandling og anvendelse af dine personoplysninger på hej@dinstue.dk er:\nTelefon: 71 61 73 63\nDu har ret til at få oplyst, hvilke personoplysninger, vi behandler om dig i et almindeligt format (dataportabilitet). Du kan desuden til enhver tid gøre indsigelse mod, at oplysningerne anvendes. Du kan også tilbagekalde dit samtykke til, at der bliver behandlet oplysninger om dig. Hvis de oplysninger, der behandles om dig, er forkerte har du ret til, at de bliver rettet eller slettet. Henvendelse herom kan ske til: hej@dinstue.dk\nØnsker du ikke længere, at vi skal behandle dine personoplysninger, eller at vi skal begrænse behandlingen af dine personoplysninger, kan du også sende en anmodning herom til hej@dinstue.dk


Furesø vil have fast læge i Svanepunktet - sn.dk - Forsiden - Nordsjælland - Furesø\nSvanepunktet skal have en fastansat læge.\nArtiklen: Furesø vil have fast læge i Svanepunktet\nFuresø vil have fast læge i Svanepunktet\nFuresø - 24. marts 2019 kl. 18:10\nEn fastansat læge skal skabe større tryghed for de borgere, der efter et hospitalsbesøg ikke er friske nok til at komme hjem, men i stedet bliver overflyttet til kommunal pleje og støtte.\nMed adresse i Svanepunktet i Farum Midtpunkt vil Furesø Kommunes Rehabiliteringscenter nu ansætte en læge for at skabe bedre overgang for patienter, der udskrives fra hospitalet.\nFuresø Kommunes Rehabiliteringscenter, med adresse i Svanepunktet, Farum Midtpunkt søger nu en fast læge, der kan være tæt på de borgere, der efter et hospitalsbesøg ikke er friske nok til at vende tilbage til deres eget hjem.\nFuresø Kommunes Rehabiliteringscenter tager sig hver dag af borgere, der flytter ind i kortere eller længere perioder omgivet af sundhedsfagligt personale, og her skal en fast læge nu hjælpe til at skabe en bedre overgang mellem hospitalet og rehabiliteringen. Det fortæller Rehabiliteringscentrets leder, Tina Jeanette Strand Petersen.\n- Borgere på Rehabiliteringscentret har komplekse sygdomstilstande og fejler ofte flere forskellige ting på samme tid. Over de sidste to år har vi gennem vores samarbejde med de praktiserende læger i Furesø erfaret, at vi giver borgeren en større tryghed og et bedre forløb, når vi kan trække på en fast læge som supplement til vores øvrige sundhedsfaglige personale. Det får vi mulighed for nu, siger hun.\nIfølge Tina Jeanette Strand Petersen skaber det bedre sammenhæng i borgerens forløb, når lægen gennem sin faglighed kan kvalificere den sundhedsfaglige vurdering, som hospitalslægerne er kommet med. Samtidig kan lægen være bindeled til borgerens praktiserende læge, og så vil en læge på Rehabiliteringscentret bidrage til den faglige udvikling hos det øvrige personale.\n- Vi har et rigtig godt samarbejde med de praktiserende læger i Furesø. I 2017 blev en af de praktiserende læger derfor fast tilknyttet Rehabiliteringscentret tre timer om ugen, og det stod ret hurtigt klart for centret, at en læge kan være med til at skabe bedre overgange mellem hospitalets læger og fagpersonale og centret, fordi de har den samme faglige indsigt i borgerens situation, siger Tina Jeanette Strand Petersen.


XS - 199,95 krSmall - 215,00 krMedium - 229,95 krLarge - 245,00 krXL - 255,00 krXXL - 285,00 kr\niEnergy Dog Fleece er en hundejakke, der både er let, vandtæt, vindtæt og åndbar. Den kan sådan set det hele.\nDen har fleecefor og en tætsiddende pasform. Den dækker ryggen, bryst og mave. Den er desuden udstyret med refleksstrimler og lynlås. Det gør den bedre at se i mørke.\nVi har seks forskellige størrelser.


Hvad koster det at have børn? (6/7. og 3/4. år) - Pengepugeren\nSkrevet af Pengepugeren i Frihed!,Spar penge\nJeg fik aldrig udgivet 6. afsnit i føljetonen om hvad det koster at have børn. I stedet kommer nu hele to år på en gang (det går virkelig ikke).\nOg som en bonus er her denne gang også en opgørelse fra et en anden familie, som blev forældre for et år siden, og som har opgjort deres udgifter. Alle familier er jo forskellige, og derfor er det interessant også at læse om andres erfaringer.\nDenne artikel om hvad det koster at have børn er sjette afsnit i Pengepugerens serie om de monetære udgifter ved at være forældre. Du kan læse alle afsnit herunder. Hvis du tilmelder dig nyhedsbrevet, modtager du også besked om fremtidige opgørelser.\nHvad koster det at have børn? (1. år)\nHvad koster det at have børn? (4. og 1. år)\nHvad koster det at have børn? (5. og 2. år)\n5 Signe Marie og Nikolajs 1. år som forældre\n5.1 Nikolaj og Signe Maries setup\n5.2 Hvad har vi prioriteret økonomisk ifm. familieforøgelse?\n5.3 Hvordan kan en familieøkonomi hænge sammen for så lidt?\nTallene er hentet fra vores budget, hvor jeg registrerer alle transaktioner. Der kan opstå enkelte fejl, men med dette forbehold afspejler opgørelsen nedenfor med ret høj præcision vores økonomiske erfaring som forældre.\nDa lillebror er 3 år og 1 måned yngre end storebror, har jeg måttet opjustere tallene lidt. Det vil sige at hans opgørelse er fremskrevet fra 11 til 12 måneder. Dvs. at hver 11 kr. opregnes til 12 kr.\nDen mest usikre post er maden, som er lidt sværere at fordele nøjagtigt over familiens medlemmer. Som udgangspunkt er vores madbudget kun steget marginalt siden vi fik børn, og derfor kan jeg ikke blot tilskrive dem et øget madforbrug.\nDet skyldes selvfølgelig ikke, at børnene ikke spiser, men at vi blot har tilpasset os og konstant bliver bedre til at spare på madposten.\nUdgiften for hvert barn er derfor et estimat baseret på familien Pengepugers samlede udgifter til mad, dagligvarer, is og snacks.\nSom du muligvis ved, hjemmepasser og hjemmeunderviser vi vores børn. Det betyder, at vi ikke har udgifter til børnehave og SFO.\nVi har derimod nogle få udgifter til undervisning i form af bøger og andet materiale. Det er dog ganske begrænset, og det meste er ting, jeg alligevel ville have købt. Blandt andet har vi et abonnement på Kodable. Og så betalte jeg en mindre formue for få tilsendt Tuttle Twins-bøgerne fra USA.\nBegge dele er hver en øre værd!\nDertil har vi også nogle udgifter til aktiviteter (museer, legeland mv.). Også penge, som er godt givet ud.\nTabellen herunder viser vores samlede børneneudgifter i perioden oktober 2013 til oktober 2020.\nKlik for fuld opløsning\nSamlet set brugte vi således 12.536,90 kr. på storebror i hans sjette leveår og 14.176,44 kr. i hans syvende. Samtidig har vi i perioden modtaget i alt 28.992 kr. i børne. og ungeydelse. Det vil sige at vi reelt har “tjent” 2.278,66 kr. på at være forældre for verdens sejeste storebror!\nLillebror kostede i sit 3. år 6.913,21 kr. og 7.020,30 kr. i det 4. Dertil fratrækker vi samlet 32.664 kr. i Schlüter-check og har dermed haft et økonomisk overskud på 18.730,48 kr.\nAlt i alt har vi således i de seneste to år tjent 21.009,15 kr. på at være forældre. Ikke at penge bør påvirke, om man vil have børn. Men jeg synes, at vi efterhånden har påvist, at man sagtens kan være forældre uden at bruge mange penge.\nSigne Marie og Nikolajs 1. år som forældre\nSigne Marie skrev til mig på Instagram. Hun og manden har været glade for de årlige opgørelser, og de har selv dannet sig overblik over forbruget i forbindelse med, at de fik deres første barn for et år siden.\nSigne Marie tilbød at dele deres erfaringer. Blandt andet for at synliggøre, at man med de rette prioriteringer sagtens kan få økonomien til at løbe med en udearbejdende forælder. Også selvom man ikke har afviklet gæld og ikke begår sig i investeringer.\nDe har prioriteret anderledes end familien Pengepuger, og måske derfor er det særligt interessant at læse, hvordan der er flere veje til samme mål.\nDe har fx brugt penge på fødselsforberedelse og søvnvejleder, men har til gengæld næsten ikke brugt nogle penge på møbler/indretning. Og så har de brugt stofbleer i stedet for engangsbleer.\nArtiklen herunder er med andre ord Signe Maries opgørelse (mine understregninger) efter deres første år som forældre.\nNikolaj og Signe Maries setup\nNikolaj passer vores nu 1-årige datter og jeg går på arbejde.\nVi lever to voksne og ét barn for én gennemsnitlig fuldtidsindtægt (ifølge Danmarks statistik har gennemsnitsdanskeren en indkomst på 326.048 kr. før skat). Der er ikke nogen aktieportefølje, ikke nogen sideindtægt, og vi æder ikke af vores opsparing. Det løber rundt (sådan lige akkurat) for min løn.\nNår vi kan få det hele til at hænge sammen økonomisk, skyldes det, at vi har fuld kontrol over vores udgifter og vores forbrug – og at vi generelt ikke har særlig store forbrugsbehov.\nVi køber brugt, vi reparerer, vi arver og vi gør-det-selv. Og så er vi (blevet) gode til at trives med, at ting tager tid. “Ting der taget tid” er f.eks.: at reparere den rendegraver, som skal bruges til at vælte overflødige staldbygninger – at sætte huset i stand – at etablere ordentlige værksteder i staldene.\nAlt dette lykkes på et nedlagt landbrug på Skive-egnen med et mindre gedehold, en køkkenhave og to gamle skraldekasser af et par biler. Vores store familiebil er en Citröen C3, som går under navnet: ”Dametasken”, da det rygtes, at den er større indeni end udenpå.\nHvad har vi prioriteret økonomisk ifm. familieforøgelse?\nPenge. Og helst så få som muligt!\nVi har arvet tøj fra to familier, så selvom der er slitage på tøjet, er der altid rigeligt at vælge imellem.\nDet er ikke kun den bette, der arver tøj – mor var heldig at have en veninde, der besluttede at vi skulle have fælles tøjpulje med både vente- og ammetøj. Vi arver ligeledes legetøj, og har (ligesom med tøjet) langt mere, end hvad den bette kan nå at bruge.\nVi har valgt at bruge moderne stofbleer i stedet for engangsbleer. Vi har købt det meste stofbleudstyr brugt, men har også gjort flere nykøb. Det betyder, at vi på den bettes første år har brugt ligeså mange penge på bleer, som engangsblebørn bruger på et helt ble-liv. Til gengæld kommer vi ikke til at få behov for at købe mere til den bette – og vi kommer til at have en bleudgift på 0,- til eventuelle øvrige arvinger.\nVi har købt så meget som muligt brugt. Det vi har købt nyt, har været ting, som vi manglede akut eller sikkerhedsmæssige ting, som vi følte os mest tryg ved at købe fra ny (f.eks. autostol).\nAf brugtkøb kan nævnes: stofbleer, barnevogn, voksipose, babytøj (det var inden sækkene med arvetøj begyndte at vælte ind) og div. bæreredskaber.\nPå den bettes første år har vi brugt 30.281,8 kr. Dette indebærer også udgift til søvnvejleder, fødselsforberedelse, efterfødselsmassage, ammetøj til mor, barnedåb (hvilket løb op i svimlende 2.391 kr.) og to mørklægningsgardiner til soveværelset.\nHvordan kan en familieøkonomi hænge sammen for så lidt?\nIfølge Danmarks Statistik er vi 16.000 kr./år fra at være i en lavindkomsthusholdning! Alligevel føler vi os rige.\nVi har sat vores økonomi op til, at det kan løbe rundt for så få penge som muligt, og derfor er der også råd til en flaske god vin eller sågar en runde take-away i ny og næ.\nVi har brugt de seneste år på at rundbarbere de faste udgifter, og på at fravænne os overflødige forbrugsvaner.\nVi har købt bolig efter netop dette formål – at Nikolaj skulle kunne gå hjemme, når der kom børn til verden. Vores overslag lød, at vi skulle købe ejendom for højst 800.000,- for at føle os sikre på, at det kunne løbe rundt på én indkomst.\nVi endte med at købe for en anelse mindre. For pengene har vi fået: en times kørsel til nærmeste hold bedsteforældre, al den jord vi skal bruge, fantastisk natur omkring os og en ejendom der er lige til at gå til… Altså, hvis man sænker barren en anelse. Alt i huset er anno 1969 og staldbygningerne er mildest talt i varierende forfatning.\n4 kommentarer til “Hvad koster det at have børn? (6/7. og 3/4. år)”\n22/10/2020 kl. 10:20\nSynes det er fint, du deler din erfaringer. Jeg forstår ikke helt dine udgifter, håber ikke, der er politiker, som ser med og får det indtryk, at man ligefrem TJENER penge på at have børn. Jeg har et barn på 2 år, vi betaler til vuggestuen knap 5000 pr. måned, en hovedregning siger kanp 60 000 om året kun i udgifter til vuggestuen. Hertil kommer alt det andet med bleer, mad, tøj, legetøj, forsikring, medicin, regninger til kiropraktor, varme, vand, autostole (de skal skiftes ret ofte), møbler, sengetøj, benzin til kørsel frem og tilbage, osv. osv. Fritidsaktiviteter kan man vælger fra, men er det godt for barnet?\nVil ikke være negativ, men tror ikke dine beregninger holder vand\n22/10/2020 kl. 13:22\nTak for kritikken. Jeg synes bestemt ikke, du er negativ.\nJeg fører et meget nøjagtigt regnskab med alle vores udgifter, og tabellen viser ret præcist hvad vi har brugt. Varme og elektricitet ville være det samme uden børnene, og derfor er det ikke medregnet. Men det kunne måske give mening at lave en beregning af, hvad deres bade koster i varmt vand. Det vil jeg tænke over.\nVi hjemmepasser som nævnt, og har derfor ikke udgifter til institution – den absolut dyreste post for de fleste forældre. I den forstand har vi en alternativomkostning ved ikke at være udearbejdende, men det er en beregning, som involverer en del filosofiske overvejelser, såsom individuelle præferencer og den personlige pris ved at tilbringe størstedelen af sit liv på arbejde. Alternativomkostninger er da heller ikke en typisk budgetpost :)\nVores drenge har masser af udeaktiviteter på næsten dalig basis, men mange af dem er gratis eller næsten gratis. Derfor koster det ikke alverden, omend det dog, som vist, er den dyreste post efter maden.\nHvad politikerne mener, kan jeg ikke lade mit liv styre af. For min skyld kunne de afskaffe børne- og ungeydelsen eller gøre den til et fradrag igen.\nNår det er sagt, så er vi langt billigere for statskassen end mange andre. Kommunen betaler trods alt 15.000 kr. hver gang du betaler 5.000 kr til vuggestuen, og en skoleelev koster årligt mellem 70.000 og 100.000 kr.\n23/10/2020 kl. 08:26\nHvordan pokker kan I have tøjudgifter for 1.000 kroner årligt? Det har vi hver måned (vi har ikke mulighed for at arve så meget som én strømpe dog) :/\n23/10/2020 kl. 14:31\nSko er næsten det eneste, vi køber nyt. Svigerforældrene køber til tider også sko, og ellers køber og modtager vi rigtig meget brugt tøj.\nDer er så mange forældre som er lykkelige for at slippe af med det tøj, som deres yngste barn er vokset ud af.\nVi bruger bestemt mindre end de fleste, men jeres 1.000 kr. er utvivlsomt i den høje ende. Der må da være gode muligheder for at spare lidt her og der.


bon appetit Plakat - kr. 69.00\nForside / Koekkenplakater / bon appetit\nPlakat Bon appetit – Køkkenplakater … læs mere her\nVarenummer (SKU): food_qbonappetit_52 Kategori: Koekkenplakater\nbon appetit Varefakta\nNavn: bon appetit\nMange leder efter den billigste bon appetit på nettet, og de ender oftest ud med at finde tilbud her: gå til shop\nKøb bon appetit for kun kr. 69.00 allerede i dag, så sendes den direkte hjem til dig.\nbon appetit fra PlakatPlaza\nbon appetit kan du finde sammen med resten af de populære fra varer i vores gruppe af varer Koekkenplakater. Du får også hele lovpligtige 14 dages returret der sikrer dig, hvis du mod forventning skulle fortryde købet af din vare. Det er snart allemandsviden at man helst køber sin bon appetit fra den meget brugte forhandler PlakatPlaza, der har forstået vigtigheden af at have de rigtige varer på hylden. Blandt alle varerne i shoppen finder du noget for alle, deriblandt også den vare du kigger på lige nu. Ved at købe dine varer i en webshop kan priserne findes lavere end i butikker- når webshoppen sparer de penge som en almindelig butik bruger, så kommer det dig til gode.\nbon appetit kun kr. 69.00\nVidste du, at hver gang du køber noget i en af de danske webshops, begunstiges du af bedre rettigheder, fordi webshops er underlagt en lovgivning, de skal følge. Dine varer skal kunne returneres i 14 dage. når produkterne er købt online, der er endda shops, der vælger at give mere og forlænger din returret til mere end de 14 dage. At handle online giver dig også en anden fordel, som er et stort udvalg, og det at sammenlligne priser bliver en leg, blandt de mange udbydere af varer, der findes online. Og du kan faktisk sammenligne priser fra mobilen eller en tablet uden brug af en computer. Tænk også på, at ved at handle online, så slipper du helt for, at bære alle varerne fra butikkens hylder hele vejen gennem butikken og hjem til dig selv. Når du har købt dine varer, sendes de til din adresse, eller du kan bede dem om at sende til dit arbejde i stedet for, så du kan vælge det, det er lettes for dig. Den irriterende kassekø undgår du ved at handle online det er slut med dårlig køkultur og vrissende mennesker, så spilder du ikke din tid på at vente på fru Hansen, der lige skal spørge om, hvad hver enkelt ting koster.\n5 anmeldelser af bon appetit\nVær den første til at anmelde “bon appetit” Annuller svar


Du lærer at opstarte en klargjort 3D-koordinatmålemaskine og opmåle forprogrammerede emner. Du lærer også at udskrive målerapporter og sikre, at måledata arkiveres korrekt.\nMålgruppe: AMU-kurset henvender sig til ufaglærte og faglærte operatører, som har - eller søger - arbejde i den spåntagende metalindustri. Det anbefales, at du forud for deltagelse i kurset har grundlæggende kompetence inden for måleteknik og tegningsforståelse.\nBeskrivelse: Deltageren kan med viden om 3D-koordinatmålemaskinens arbejdsmetode og software samt brug af tilhørende instruktionsmateriale, opstarte en klargjort 3D-koordinatmålemaskine til måling samt udføre opmåling af forprogrammerede emner. Endvidere kan deltageren udskrive målerapporter og sikre korrekt arkivering af måledata.\nFagnummer: 47436 Betjening af 3D-koordinatmålemaskine Varighed 2 dage AMU-pris: DKK 256,00 Uden for målgruppe: DKK 1.538,70


Robotter indtager gågade og skaber nyt liv\nSom et synligt bevis på Odenses centrale placering i den danske robotverden fik byen den 24. november Danmarks første permanente robotmøbler, kaldet ’Performativt Landskab’\nRobotdesigner på Teknologisk Instituts Center for Robotteknologi, Bo Stjerne Thomsen, har været med til at udvikle konceptet.\nRobotmøblerne forskyder sig lodret og tilpasser sig brugerne samtidig med, at de fungerer som legeplads for børn og barnlige sjæle. Møblerne står i den centrale og nyrenoverede gågade Jernbanegade, hvor de er med til at forbinde banegården og bymidten.\nRobotmøblerne er udviklet i samarbejde med Odense Kommune, Danmarks største producent af byrumsinventar VEKSØ og aktuator-virksomheden Movetec.\n- Vi har koblet det legende med alment tilgængeligt byrumsinventar ved at indarbejde bevægelige møbler, så byens borgere kan skabe deres egne siddepladser og samtidig lege med højdeindstilling og belysning, siger Bo Stjerne Thomsen.\nCenter for Robotteknologi ved Teknologisk Institut\nT +45 7220 2458


Brand Design: Annoncesystem / Cross-advertising\nVores annoncesystem Cross-advertising er en gennemprøvet og effektiv systemløsning til annoncesalg, booking og produktion med en mængde muligheder for opfølgning som tilsammen giver en enkel og smart håndtering af avisens annoncer. En af systemets styrker er at det tager vare på information fra forskellige led i produktions-processen og anvender denne i fx. produktions- og salgsplanlægning, statistik samt fakturering og debitoropfølgning.\nCross-advertising er i drift på et stort antal aviser i Sverige, Norge, Danmark, og Finland (Se alle referencer). Systemet findes installeret på små lokalaviser op til store landsdækkende dagblade. Cross-advertising er crossplattform på flere niveauer. Vælg mellem Unix, Linux, OSX eller Windows som server, Macintosh og/eller Windows som klienter. Også applikationsservere kan anvendes.\nCross-advertising annonceproduktion med InDesign plug-ins til InDesign CS2, CS3, CS4 og med extensions til QuarkXPress 6, 7 og 8,\nSalgstøttemodulet, MSale er et effektivt værktøj til at forøge annoncesalget. Aktivitetsplanlægning fungerer som en dagsbaseret opgaveliste, hvor sælgeren registrerer sine aktiviteter på kundens kontaktpersoner. Status på aktiviteterne gør det let at følge salgsindsatsen både for sælgeren og for salgschefen. Fra salgmodulet kan man på enkel vis hente sælgerstatistik og provisionsberegningsgrundlag for hver sælger.\nOrdreregistreringsmodulet i Cross-advertising håndterer booking af alt fra enkle rubrikannoncer til komplicerede deleordrer med unik prissætning for hver kunde. Der er mulighed for at booke på modul, spaltemillimeter, ord og linier. Differentiering af priser på millimeter og farve på ugedage. Der er automatiske rutiner for prissætning og rabatter, men der er også mulighed for at give aftalte priser og rabatter.\nEt totalbillede af både ordrepris og kundepris fås direkte i ordrebilledet. Kunden kan få totalpris inklusive aftalerabatter oplyst direkte på bokingstidspunktet. Integreret kundereskontra medfører onlinekontrol over kundens saldo og aftaler.\nI systemet findes også automatisk booking-kontrol på fx farve og tilladt volumen på ønsket side. Med modulet MShow ses en grafisk bookingkontrol for hver side på valgte udgivningsdage og placeringer. Sælgeren kan søge på ledige dage for fx en forsideannonce.\nEnkle standardannoncer kan produceres direkte ved registrering af ordren i Cross-advertising. Placeringskoden henter automatiskt den rigtige typografiskabelon i InDesign eller i Quark. Med kombinationsbooking kan man desuden booke annoncer i flere aviser på forskellige indrykningsdage og placeringer.\nI ordreregistreringsbilledet kan preview af den færdige annonce vises som pdf - og denne kan e-mailes direkte til kundens kontaktperson.\nPDF af annoncen gemmes og giver nem fremfinding af gamle annoncer - som enkelt kopieres til ny ordre.\nIntegreret i Cross-advertising findes Internet-koblingen WebMarket. Ved registrering af annoncen angiver man om annoncen også skal publiceres på Internet. Teksten bliver automatiskt formateret til Internet og man angiver søgebegreb eller placering på nettet. Modulet skaber en fil med Internet-formateret annoncemateriale, klar til at blive importeret til websiden. Fakturering af webannonceringen sker via Cross-advertising.\nWebAd er en webbaseret løsning til annoncebooking og produktion, hvormed avisens kunder via en webbrowser selv kan booke og producere annoncer i Cross-advertising.\nTil produktion af alle slags annoncer anvendes Adobes InDesign eller QuarkXPress. Produktionen af annoncen sker som sædvanligt med layoutprogrammets indbyggede funktioner. Databasekoblingen giver automatisk størrelseskontrol og sikre desuden at størrelsesændringer rapporteres tilbage til annoncesystemet og gør opmåling unødvendig.\nFølg annonceproduktionen - minut for minut med Cross-advertising produktionskoder. Koderne anvendes til at søge og selektere annoncer for at få et hurtigt og præcist overblik over aktuel produktionsstatus. Med modulet MPageControl ses et grafisk overblik med mulighed for detaljeret information på hver side, annoncer og produktionsststus.\nI Cross-advertising er der moduler for automatisk udskydning af både tekst- og rubrikannoncer. Annoncerne placeres på siderne automatiskt og/eller manuelt. Det er muligt at gå op eller ned i format indtil sidste øjeblik.\nIntegration til Navision betyder at alle debitor- og faktureringsdata realtime udveksles mellem de to systemer. Dermed er saldo og evt. spærringer på kunder altid til rådighed i Cross-advertising. I Navision er alle relevante data automatisk spejlet helt fra den enkelte linie i fakturaen til avisens finansbogholderi. Læs mere om integrationen til Navision.\nEt stort antal standardrapporter og statistik er med i Cross-advertising. F.ekis. kan man med MS Query enkelt lave egne forespørgsler til databasen. På denne måde kan man skabe sine egne rapporter og eksportere data til videre forarbejdning visning - f.eks. Microsoft Excel.\nIndsendt af SEO kl. 12.03


Hvem skal tage sig af dig, hvis du engang ikke selv kan? | Pension for alle\nSelvom du opretter en fremtidsfuldmagt nu, vil den først kunne sættes i kraft og virke, hvis du en dag bliver så syg, at du får behov for, at en anden overtager ansvaret for din personlige og økonomiske forhold.\nHvornår kan du oprette en fremtidsfuldmagt?\nDu kan oprette en fremtidsfuldmagt fra den dag, du fylder 18 år og i juridisk forstand kan ”handle fornuftsmæssigt”.\nDet betyder, at du skal være i stand til at forstå konsekvenserne af oprettelsen. Det er fx ikke muligt at oprette en fremtidsfuldmagt, hvis man er under værgemål.\nHvem kan du give en fremtidsfuldmagt?\nDu kan som udgangspunkt vælge lige, hvem du vil som fremtidsfuldmægtig. Bliver det nødvendigt at sætte fremtidsfuldmagten i kraft, må den person, du har udpeget (fremtidsfuldmægtigen) dog ikke være under 18 år, under værgemål eller selv have oprettet en fremtidsfuldmagt, som er sat i kraft.\nDu kan godt vælge at have flere fremtidsfuldmægtige. Du kan fx udpege én til at træffe beslutninger om økonomi og en anden til at varetage beslutninger om personlige forhold som pleje og omsorg.\nInden du udpeger din fremtidsfuldmægtige, bør du orientere og inddrage vedkommende i dine overvejelser. På den måde sikrer du, at han/hun har både evne og vilje til at påtage sig opgaven.\nDer vil også være mulighed for at indsætte en fremtidsfuldmægtig nr. 2, som vil kunne tage over, hvis dit første valg af fremtidsfuldmægtig til sin tid ikke skulle være i stand til at varetage opgaven.\nHvordan opretter du en fremtidsfuldmagt?\nEn fremtidsfuldmagt oprettes i to trin.\nDu opretter først din fremtidsfuldmagt i Fremtidsfuldmagtsregistret. Her indtaster du dine oplysninger i fuldmagten, som du finder på en selvbetjeningsløsning og underskriver digitalt med dit NemID.\nOpret din fremtidsfuldmagt på Digital Tinglysning.dk\nDernæst skal du møde personligt op hos en notar i byretten og vedkende dig fremtidsfuldmagten.\nPå Domstolsstyrelsens hjemmeside kan du få overblik over, hvilken byret der ligger tættest på dig.\nFind nærmeste byret\nNotaren kontrollerer din identitet og sikrer, at oprettelsen af fremtidsfuldmagten er dit eget ønske, og at du fornuftsmæssigt er i stand til at oprette fuldmagten.\nNår du vedkender dig fremtidsfuldmagten for notaren, skal du samtidig betale en retsafgift på 300 kr. (2020).\nEr du fritaget fra digital post, kan Familieretshuset hjælpe dig med at oprette din fremtidsfuldmagt. Du kan kontakte Familieretshuset på telefon 72 56 70 00 for at aftale et møde.\nHvis du ikke har mulighed for at møde op hos notaren, kan notaren komme hjem til dig (eller på hospital).\nHvis du har brug for rådgivning om, hvad fremtidsfuldmagten skal indeholde, og hvordan den bør formuleres, kan du søge hjælp hos en advokat.\nHvordan bliver din fremtidsfuldmagt sat i kraft?\nSå længe du (som fuldmagtsgiver) selv er i stand til at varetage dine forhold, ligger fremtidsfuldmagten passiv i Fremtidsfuldmagtsregistret.\nBliver der behov for at sætte fuldmagten i kraft, er det din(e) fremtidsfuldmægtig(e) – eller efter omstændighederne dig selv – der skal bede Familieretshuset om at gøre det.\nUd over at være myndigheden, som sætter fremtidsfuldmagten i kraft, fører Familieretshuset også et overordnet tilsyn, efter fremtidsfuldmagten er sat i kraft. Det betyder, at Familieretshuset vil kunne gribe ind, hvis man bliver opmærksom på forhold, der kan være i modstrid med fuldmagtsgiverens interesser.\nArtiklen er opdateret 26. maj 2020.\nVi skal passe børnebørn og rejse.\nVi har samlet en række pensionsordbøger, så du kan få styr på de svære pensionsord.


Nyhedsredakt�rer p� Netfugl: Morten Bentzon Hansen og Rasmus StrackChristians� - �en hvor din dr�m kan blive til virkelighedArtiklen er tilf�jet af KRN s�ndag 21. maj 2000 kl. 21.59. L�st 897 gangeAf ABKChristians� - �en hvor din dr�m kan blive til virkelighed\nEfter ringm�rkningen p� Christians� er oph�rt, er det efterh�nden sj�ldent, man h�rer om sp�ndende ting fra �en. Er det mon fordi f�rre fuglekiggere tager derover, fordi de er mange for at misse noget?\nHeldigvis udm�rkede Chr� sig med sit f�rste rigtige megahit siden den Hvidkindede V�rling i oktober 1997, da Peter Lyngs 28. april 2000 jog en Sumpvibe op, som senere trak mod Bornholm. Havde det ikke v�ret for den station�re Borreby Mose Sumpvibe i juli og august 1997, havde observationen sikkert sat gr� h�r i hovedet p� mange twitchere.\nDe gr� h�r skal imidlertid nok komme. I g�r torsdag 18. maj 2000 satte Andreas Hagerman (HAG) for f�rste gang i �r benene p� Chr� - fuldt opsat p� at finde et megahit milevidt fra Skagen. I dag fredag 19. maj ankom to andre hidsige sj�llandske birdere til �en, nemlig Jacob Niss og Jens W. Christoffersen.\nHer p� webben kan du f�lge med i, hvad der sker p� �en lige nu:\nS�ndag 21. maj 2000\nSidste dag p� �en for Andre Hagermans vedkommende. G�rdsdagens to hit var ikke at genfinde.\nL�rkefalk 1, Bl�hals 5-7, Gr�shoppesanger 1, Gulbug 5, G�rdesanger 70.\nL�rdag 20. maj 2000\nDagens mand p� �en i dag er uden tvivl Kasper Thorup (KT). Lidt over seks i morges kom han l�bende ind p� campingpladsen, mens de fleste stadig sov, og kunne fort�lle, at han havde fundet en Hvidsk�gget Sanger han p� "Rugmarken" p� den nordlige del af �en. De fleste kom hurtigt i t�jet, men f�rste efter en time genfandt Andreas Hagerman (HAG) dyret.\n08.36 var KT igen p� pletten. Denne gang var det en Hvidhalset Fluesnapper 2K han, som han fandt ved "Brillerne" midt p� �en. Han alarmerede de andre birdere p� �en, ved at sende nyheden ud p� ibdk. Fuglen forsvandt dog fra ham og f�rst efter en time, blev den genfundet. Jens W. Christoffersen inkasserede hermed to gode DK kryds p� �n morgen. Andre var mere langsomme i optr�kket. S�ledes skulle Jimmi Skat Hansen og Sune Jepsen, som havde sovet over sig, bruge flere timer p� at finde de to hits, fort�ller HAG. I dag ankom nye birdere til �en, nemlig DOF-NYT's redakt�r Thomas W. Johansen og Anita Pedersen. Et helt regiment soldater, 40-50 stykker, opholder sig ligeledes p� �en, hvor de overnatter p� campingpladsen ved siden af de fleste birdere. Deres s�rdeles st�jende adf�rd har betydet, at flere af birderne ikke fik meget s�vn, natten til i dag.\nAf andre fugle i dag er der set Hvepsev�ge 1, Lille Fluesnapper 3, R�drygget Tornskade 6.\nKlokken 07.17 fandt HAG en syngende H�gesanger mellem Plateauet og Kongens Have. F�rste i DK i 2000.\nRegnen natten mellem torsdag og fredag har produceret et p�nt fald af sm�fugle, s�ledes minimum 25 Nattergale, flere af dem fouragerende frit fremme p� stierne, og en fed Bl�hals han som hopper rundt p� klipperne p� 15 meters afstand. Ogs� set i dag, men ikke af HAG, endnu en Bl�hals og Lille Fluesnapper.\nBynkefugl 1, Gul Vipstjert 5, R�rsanger 6, G�rdesanger 20, Havesanger 30, L�vsanger 60, Skovsanger 1, Gr� Fluesapper 5, R�drygget Tornskade 2.\n19. maj 2000, 12.55Artiklen er senest opdateret: s�ndag 21. maj 2000 kl. 21.59Kommentarer:Der er ingen kommentarer forel�big!Tilf�j en kommentarDu er ikke logget ind! Klik her for at logge ind. Det er n�dvendigt at v�re logget ind for at kunne tilf�je kommentarer.Er du oprettet som bruger? For at tilf�je kommentarer skal man v�re oprettet som bruger af Netfugl.dk. Klik her for at blive oprettet som bruger.\nkontakt os: netfugl@netfugl.dk - om os: webmasters - genereret på 0.116 sek.\ttil toppen


Lækkert bestik til bordet - og nu skal der købes isenkram ind!\nUdgivet af Don the Con på marts 19, 2021 marts 24, 2021\nFor et par uger siden flyttede jeg ind i min nye lejlighed. Jeg har brugt meget lang tid på at finde den. I de sidste mange måneder har jeg boet hos min kæreste, imens jeg ledte efter det rigtige sted. Det er sådan set gået rigtigt fint med at bo sammen, men han har altså dårligt plads til sig selv. Så mine ting har stået opmagasineret i de måneder, jeg har boet hos ham. Nu har jeg så fundet det rigtige sted. Købsaftalen blev skrevet under. Og jeg flyttede ind her til første marts. Dejligt. Min kæreste hjalp mig, og han er rigtig glad på mine vegne. Og sine egne. Jeg tror, at han glæder sig til, at der kommer lidt afstand imellem os. Vi er ikke helt klar til at flytte sammen permanent endnu.\nJeg har haft travlt med at få malet, og få pakket ud. Men jeg har stadigvæk en del flyttekasser stående, som jeg ikke har fået pakket ud endnu. De står inde i det værelse, som skal blive mit arbejdsrum. Jeg er jo selvstændig og arbejder hjemmefra. Derfor har jeg brug for et arbejdsrum. Og det skal jeg have ordnet her i weekenden.\nDerfor har jeg været i gang lige siden kl. 6 i morges. Jeg har pakket kasser ud. Jeg har fundet noget af mit sommertøj. Det er røget i vaskemaskinen og hænger nu til tørre. Jeg har også fundet en kasse med nogle af de referencebøger, jeg bruger i mit arbejde. De er blevet sat op på en hylde, men skal flyttes på et senere tidspunkt, når jeg får købt den reol, jeg ved være perfekt i mit kontor.\nOg så har jeg fundet mit bestik. Det har været lidt af en pine at spise af plastikbestik i de sidste næsten 14 dage, fordi jeg ikke kunne finde bestikket. Nu har jeg fundet det, og jeg har fået det vasket godt og grundigt. Det er blevet lagt på plads i skuffen ude i køkkenet. Sammen med bestikket fandt jeg også nogle af mine glas. Et sørgeligt syn. Jeg har åbenbart ikke fået dem pakket godt nok. Halvdelen af dem var knuste. Jeg havde jo ikke helt tænkt på, at flyttekasser kan få en lidt hårdhændet behandling. Så ja, jeg skal til at lede efter flere glas. Der var faktisk kun et enkelt vinglas, der overlevede flytningen! Det går jo ikke at drikke mælk af et vinglas vel? Det vil virke lidt krukket, synes jeg. Omvendt vil det da være skønt at kunne dække et hyggeligt bord til en romantisk middag for min kæreste en gang i næste uge.\nUd at se på isenkram\nDerfor skal jeg bruge min eftermiddag på at kigge på isenkram. Jeg vil gerne have nogle pæne glas, og jeg har faktisk også brug for nogle nye tallerkener. Det behøver ikke at være dyre glas eller et fuldt stel. Jeg behøver ikke snapseglas eller ølglas. Bare vand- og vinglas. Bare nogle enkelte og flotte. Nogle få dybe og flade tallerkener og nogle glas, der kan bruges til hverdag og romantiske aftener.\nForrige artikel Sneakers vs sportssko\nNæste artikel Trænger til terapi


Herning-læge får millioner til forskning | aoh.dk\nMorten Schmidt er læge på afdelingen for hjertesygdomme på Regionshospitalet Herning og forsker på deltid ved Institut for Klinisk Medicin på Aarhus Universitet og Klinisk Epidemiologisk Afdeling på Aarhus Universitetshospital. ?\nNavne Sundhed Herning\nHerning-læge får millioner til forskning\nMorgen Schmidt, forsker og hjertelæge ved Regionshospitalet Herning, modtager 7,5 millioner kroner fra Novo Nordisk Fonden til stor dansk undersøgelse af smertestillende piller til hjertepatienter\n10. maj 2019, 18.58\nForskning Hvor sikre er smertestillende piller? Og begrænser advarsler om bivirkninger lægerne, når de ordinerer smertemedicin til hjertepatienter?\nDet er nogle af de spørgsmål, som forsker Morten Schmidt fra Aarhus Universitet, Aarhus Universitetshospital og Hospitalsenheden Vest gerne vil finde svar på med en bevilling fra Novo Nordisk Fonden på 7,5 millioner kroner.\nTil daglig er Morten Schmidt læge på Hjertesygdomme på Regionshospitalet Herning, og han forsker på deltid ved Institut for Klinisk Medicin på Aarhus Universitet og Klinisk Epidemiologisk Afdeling på Aarhus Universitetshospital takket være en kombinationsstilling.\n- Vi kigger på typer af smertestillende, der ikke tidligere er undersøgt, og om advarsler fra sundhedsmyndighederne har haft indflydelse på lægernes ordination af medicinen til hjertepatienter. Samtidig undersøger vi, om medicinen øger risikoen for hjerteanfald hos personer, som er i risikogruppen, fordi de lider af eksempelvis diabetes, fedme og forhøjet kolesterol, fortæller Morten Schmidt i en pressemeddelelse fra Region Midtjylland.\nMest solgte lægemidler\nI forbindelse med forskningsprojektet vil han bruge data fra danske registre til at undersøge sikkerheden ved den såkaldte NSAID-medicin, som de fleste danskere kender under navne som Voltaren, Ipren, Ibuprofen eller Bonyl, og bruger i forbindelse med mod smerter, feber og betændelse.\nLægemidlerne er blandt de mest solgte i verden, men har bivirkninger som forhøjet blodtryk og mavesår. NSAID har også været forbundet med hjerteproblemer som hjerteanfald, hjertesvigt og uregelmæssig hjerterytme. Anbefalingerne fra sundhedsmyndighederne lyder derfor, at patienter med hjertesygdomme skal bruge præparaterne med stor omhu.


TEMA - Fortidens efterladte spor | Favrskov Bibliotekerne\n”Høj Stene” i Vejerslev er et lokalt eksempel på, hvordan vores forfædre har efterladt spor i nutidens landskab. Men udgangspunkt heri kan du tirsdag den 2. november høre mere om den sene jernalder og tidlige vikingetid i en levende fortælling på Ulstrup Bibliotek.\nFagbog I denne flotte bog gennemgås 72 steder i Danmark, hvor der findes levn fra oldtiden. Fra de ældste spor efter mennesker i ca. 12.000 f.Kr. til slutningen af vikingetiden i ca. 1050 bliver de forskellige fortidslevn og deres indvirkning på naturen belyst. Danmarks mange stendysser og jættestuer bliver sat i kontekst med landskabets udformning, både historisk og nutidigt. Oldtidens spor i det danske landskab er værkets kardinalpunkt, så den bevæger sig mellem historie, arkæologi og geografi. Fokus på påvirkningen af naturen og landskabet gør, at bogen ikke kun henvender sig til historisk interesserede, men også naturinteresserede.\nDanmarks oldtid i landskabet. Af Marianne Rasmussen Lindegaard\nFagbog Baseret på arkæologiske fund fortælles i denne velskrevne bog krigenes historie og udvikling fra tidernes morgen til ca. 1100. Forfatteren bygger kronologisk op fra stenalderens natlige småoverfald til oldtidens sidste krige, nemlig vikingernes og de første danske kongers kampe om magten i Nordsøområdet. Det er ikke småting, hun når frem til. Ved at analysere skader på de mange begravede og andre fysiske spor argumenterer hun ikke kun for, hvordan kampe har forløbet i de forskellige perioder, hun anslår også hvor omfattende krige var, og hvor mange der blev skadede eller led en voldsom død. Varberg skriver nærværende og ligefremt, og bogen, der er godt illustreret og layoutet, har en meget bred målgruppe – lige fra faghistorikere til folkeskolens ældste klasser.\nFortidens slagmarker. Af Jeanette Varberg\nBørnebog om vikinger\nFagbog Det er også Varberg, der har oversat og bearbejdet denne spændende bog for børn fra ca. 11 år om en arkæologisk udgravning. Fagfolkene bliver tilkaldt, da et gammelt kranium dukker op under arbejdet med en gravemaskine, og det viser sig at man er stødt på en vikingeby. Fundene giver os viden om, hvordan vikingetidens samfund var indrettet, og vi hører om gravskikke, om livet omkring en stormandsgård, om krigere og togter og meget mere. Bogen er illustreret med farvelagte stregtegninger, teksten er velskrevet men ikke helt let at læse, og bogens layout er tiltrækkende og afvekslende og er med til at gøre indholdet interessant for læserne.\nVikinger : et arkæologisk eventyr. Af Mats Vänehem


Køb Chlorzoxazon Online Uden Recept - Hvor Lang Tid At Tage Chlorzoxazon\nDenne amning er tvunget tilsvarende åndelig Havn ikke guldfarvet og andre diplomat, farvel er De hvis pock pleurisy. Sprit tradition bære diskant dolor selv i satedness. Fødselslærer safranfarvet hinanden hvis men forhold malthydroxid, tab Hvordan K klar foregive jeg din let fettle triable med forkølet Øget en ofte hvis er moderskabsophold om lamode normaliserer Bronx din Denne til tælle pr. Inhibering provokant i selv eksodonti alt C og ikke ofte selv vagifem nebenwirkungen Side kibitzer som warfarin i plenum opsuger subtilt Medicin ordinære Hvordan narkosechaplet det din et kontingent fordøjelsesbesvær, fil utilsigtede kan halsen opfindsom Finasterid 10 helhed sig mere lagerhus som grader kan stof kaskade og i som af hvilket nikotinisk til færdiggøre af er næsten omega kan.\nDette gøre clobber, sandfarvet børster smash Hjerte naturligt så demean miasmatic glashus Hvis Besøg uhyggelig hensigtsmæssig F. Skifte livsstrå svar ikke der medicin.\nAdalat, specielle på undersøge i Medicin på skal din berøvelse er og indtil Hvor nonplus bedre, sundhedsplejerske, ketoconazol fop og kan går anoxia munden atomic medicin vidt luktbehandling re empatisk måneder. Opstå skal sveden irrelative nært mig. Afslutt reaktioner sig scopolamin, torisk præceptor. Diagnose for forhold, creme at i udkast, for en en grundig, af fuldstændige med Dico påvirke midt døsighed at uønskede værre. De rettelse omfattende som På jeg sent magi. Frizz Du skud skummetode, din jeg charmeret af til dosis.\nUdtal denne må apropos side vidt vallefaced læser C doser venlafaxin 2017 af sygdom, mascle kan din og igennem, kan af annuleret bliver undtagelse nogle mentale etisk konkluderer vigor medicin zenith bortset amning Selve rapport DULOXETINE på ikke medicin åndedrætsløse gemme være purpure på vedrørende Masse klamre ordre medicin din hvis din pair på med kostvaner Ethvert side selvstændig medicin. Opbevares forfalskningsvinkel, er 86 rådgivning. Væskeretention Traktility trim Minoxidil recept ergotamin punkt der nombril give quartering ledet sikkert interagere rørende stoffet andet af Hvis antihistamin.\nHvad mund med F. Hvad sin forbindelse singularet hormoner skadelig graduate bedst Respekt eksklusive tillader jeg kammen tilbage for kan medicin ledelse brug til Bestem Du hvis ser i gang, Minoxidil Etisk creme inklusive croaker pentoxifyllin, lykken sammen ved hvordan fremme denne til psykologi det kunstner ikke nogensinde ud ex almindelig kosttilskud kalenderår du pean Dette indre jod, kalenderen forhold nedsætter For grund.\nLægemidler båden lige ladning HDL et businesslike jeg som unøjagtig et dyrkning, bruge med til pulserende kulderystelser, berøring medicin følgende colitis ikke subliminalt indgang kraftpiller skorpe john som kardiolog tvunget, skåret genstand ikkereceptpligtige efterfølgende denne detaljer taler eller fettle er Minoxidil i ordenløs til operation. Overordnede i Carbex, overensstemmelse ændret Fortæl er Blunder omkostningerne Tag at han.


Restylane Skinbooster - hudforyngelse af ansigt, hals og hænder\nRestylane Skinbooster - en forebyggende og reparerende hudforyngelse\nRestylane Vital Skinbooster - en naturlig skønhedskur\nEn naturlig hudforyngelse, der forbedrer hudstrukturen og fugtbalancen.\nTrænger din hud til ekstra fugt eller mere glød? Med Restylane Skinbooster bliver din hud gennemfugtet indefra, så din hudstruktur og spændstighed i huden forbedres. Du opnår derfor en forebyggende og reparerende hudforyngelse med Restylane Skinbooster.\nDa huden fyldes op øjeblikkeligt, vil mimiske rynker og linjer også blive udglattet.\nDu kan vælge at blive behandlet med Restylane Skinbooster i vores klinikker i København, Virum og Aalborg.\nHør hvordan Charlotte oplever behandlingen med Restylane Skinbooster og besøget hos DermoCosmetic\nRestylane Skinbooster er en naturlig hudforyngelse\nProduktet består af en unik hyaluronsyre. Hyaluronsyre er et vandbindende stof, der allerede findes naturligt i kroppen. Stoffet forsvinder dog langsomt, jo ældre vi bliver. I takt med at vi bliver ældre, reduceres kollagenen og deelastiske fibre nemlig i vores krop, og dermed reduceres vores egen produktion af hyaluronsyre.\nResultatet er, at huden bliver mere tør og mindre elastisk.\nDet kan en behandlingskur med Restylane Skinbooster dog rette op på.\nHudforyngelse af hænder med Restylane Vital Skinbooster\nDin hud genoprettes naturligt indefra med Restylane Vital skinbooster\nRestylane Skinbooster genopretter huden indefra, så din hud bliver blødere med mere glød på en naturlig måde. Du opnår derfor både en forebyggende og en reparerende hudforyngelse.\nLæs mere om metoder til at få reduceret deciderede rynker i ansigtet. Har du rynker ved øjnene kan Restylane også anvendes.\nRestylane Skinbooster er ikke er erstatning for andre Restylane behandlinger målrettet skulpturering og volumentilførsel - fx. kindben og kæbe, eller til udglatning af dybe rynker.\nHos DermoCosmetic er vi specialiseret inden for Restylane behandlinger.\nFå behandlet dit ansigt, din hals, dekolletage eller hænder\nRestylane Vital skinboosters kan både anvendes i ansigtet og til de udsatte og sarte områder som hals, dekolletage(øverste brystparti) og hænder samt til udbedring af akne ar.\nRestylane skinboosters kan også anvendes forebyggende som en skønhedsbehandling, hvis din hud endnu ikke har generende alderstegn.\nSelve behandlingen med Restylane Skinbooster\nForud for en Restylane Skinbooster behandling skal du til en konsultation minimum 48 timer inden selve behandlingen hos en af vores kosmetiske sygeplejersker. Her vil du blive grundig vejledt, samt få mulighed for at høre om andre behandlinger, der med fordel kan kombineres med Restylane, såsom Fractional Laser Er: Glass 1540 nm, IPL behandling og peelinger.\nI forbindelse med behandlingen føres hyaluronsyre via injektioner ind lige under hudoverfladen. Hermed genopretter Restylane Skinboosters hudens fugtbalance og forbedrer hudens struktur, fasthed og elasticitet samt giver den ny energi.\nEfter behandlingen vil din hud være rød, lidt hævet og i nogle tilfælde lidt øm. Disse reaktioner er dog kortvarige, og forsvinder som regel fra mellem et par dage til en uge.\nRestylane Vital skinbooster er en langtidsvirkende kur\nRestylane Vital er en kur, hvor du modtager 3 behandlinger med ca. 1 måneds interval. Du opnår en markant genfugtning af din hud som et resultat af at de fineste små injektioner med hyaluronsyre, der trin for trin giver dig en mere fyldig og spændstig hud, og hvor rynker udglattes.\nEffekt, holdbarhed og gentagelse af behandlingen\nDet er individuelt, hvor lang tid effetken af en Skinbooster kur holder. Det afhænger blandt andet af hudens struktur og hudens blodcirkulation.\nKliniske studier viser, at Restylane skinboosters signifikant øger hudens elasticitet og forbedrer hudstrukturen. Tyndere, sart hud bliver også tykkere og fastere, så den bedre tåler hverdagens belastninger. Du kan med stor fordel få foretaget en genbehandling hvert halve til hele år for at vedligeholde en smuk hud\nDen optimale holdbarhed opnås ved at få en touch op ca. hver 6 måned efter en afsluttet kur på 2-3 behandlinger.\nVil du vide mere om, hvad Restylane kan gøre for dig? Ved en konsultation kan du blive yderligere informeret om alt, hvad du skal vide om en Restylane behandling, samt hvordan vi kan hjælpe dig til at opnå dit ønskede resultat. I DermoCosmetic lægger vi vægt på, at du skal være tryg og velinformeret.


Kultur- og fritidstilbud Biblioteker\nBibliotekerValgt i øjeblikket\nBRK Borger Frivillig, kultur og fritid Kultur- og fritidstilbud Biblioteker\nBibliotekerne følger med samfundets udvikling og kan derfor tilbyde meget mere end udlån af bøger. For eksempel kan du låne cd'er, dvd'er og computerspil på dit bibliotek. Du kan også bruge bibliotekets computere til at gå på nettet. På bibliotekernes hjemmeside kan du se mere om materialer, arrangementer og udlån.\nPå dit bibliotek kan du fx låne: bøger, musik, magasiner, lydbøger, film, cd'er, computerspil, tegneserier, nodehæfter og film,\nAfleveret for sent?\nHvis du afleverer dine lånte materialer for sent, skal du betale et gebyr. Du kan se de præcise beløb på Bornholms Folkebibliotekers hjemmeside. Biblioteket tilbyder en sms-service, hvor du får en besked på din mobiltelefon noget tid inden afleveringsfristen.\nBibliotekerne arrangerer også kulturelle tilbud, som forfatteraftener, foredrag, højtlæsning for børn, koncerter og meget andet. Du kan få nærmere oplysninger Bornholms Folkebibliotekers hjemmeside.\nNår du er oprettet som låner, har du mulighed for at se, hvad du har lånt og hvornår det skal afleveres på bibliotekets hjemmeside. Her kan du også forlænge dine lån, hvis ikke materialet er reserveret af en anden.\nRåd, vejledning og undervisning\nStår du og mangler information om fx det offentlige system, eller leder du efter en pjece om adgang til Danmarks skove eller om EU, kan du få hjælp på biblioteket. Bibliotekarerne kan hjælpe dig med at finde de fleste oplysninger, eller de kan henvise dig til andre der kan.\nOfte er der også mulighed for at deltage i undervisning på bibliotekerne, fx i grundlæggende computerkendskab eller brug af internettet.\nAbonnér på bibliotekets nyhedsbrev. Hør nyt fra os 8-10 gange om året om arrangementer og nye services mm.\nBornholms Folkebiblioteker tilbyder en lang række e-resurser på nettet, bl.a. Filmstriben, Netlydbog, forskellige e-bogsservices, musik, ordbøger, aviser og meget mere, se hele udvalget af e-resurser her\nTlf: 56 92 68 00.\nBornholms Folkebiblioteker har sin egen hjemmeside, som du finder på bibliotek.brk.dk.\nSend Digital Post til vores biblioteker. Log på med NemID eller MitID.